Nahas Elmina: Kotak perakam suara beri petunjuk kritikal

SHAH ALAM: Analisis awal terhadap rakaman kotak perakam suara kokpit (CVR) yang dipulihkan telah memberikan petunjuk kritikal kepada pendedahan punca kemalangan.

Berdasarkan laporan Biro Siasatan Kemalangan Udara (BSKU) yang dikeluarkan pada Jumaat, tumpuan seterusnya akan diberikan untuk menganalisis sistem kawalan penerbangan pesawat.

“Hasil pemeriksaan bahagian pesawat yang berkaitan masih belum selesai. Sebahagian daripada komponennya kini berada di makmal NTSB (Lembaga Keselamatan Pengangkutan Negara) dan OEM (Makmal Pengilang Peralatan Asal).

“Ia diperlukan dalam penyediaan laporan dan bukti konklusif dalam menentukan punca kemalangan.

“Jadi, punca dan faktor pesawat itu terhempas beserta cadangan keselamatan hanya akan dimasukkan dalam laporan akhir,” menurut laporan berkenaan yang dimuatnaik di laman sesawang Kementerian Pengangkutan (MOT).

Terdahulu, MOT dalam satu kenyataan memaklumkan, laporan akhir nahas pesawat itu akan selesai selewat-lewatnya pada Ogos tahun depan.

Menurutnya, ia selaras dengan standard Annex 13 kepada Konvensyen Penerbangan Awam Antarabangsa (ICAO Annex 13) yang memperuntukkan tempoh 12 bulan dari kemalangan tersebut untuk melengkapkan dokumen berkenaan.

Laporan awal yang dikeluarkan pada Jumaat adalah bagi memenuhi standard Annex 13 kepada ICAO Annex 13 yang memerlukan penyediaan laporan dalam tempoh 30 hari daripada insiden tersebut.

Laporan itu mengandungi pernyataan fakta dan penemuan awal yang telah ditentukan sehingga waktu penerbitan.

MOT menyatakan, ia harus dianggap sebagai tentatif dan boleh diubah atau diperbetulkan jika terdapat maklumat dan bukti tambahan. – Sinar Harian

Author

Media Variasi

View all posts

View all posts


Beli karipap bau ‘sampah’, netizen kecewa sikap peniaga sanggup jual kuih basi

CYBERJAYA: Isu makanan basi, hangit yang dijual oleh peniaga bazar ramadan berlanjutan apabila baru-baru ini, seorang pengunjung mengadu terbeli karipap yang sudah berkulat di sebuah bazar sekitar Kuantan.

Menerusi hantaran Tweet yang dikongsi oleh Twitter @MALAYSIAVIRALLL, pembeli berkenaan meluahkan rasa kecewa dengan sikap tidak bermoral peniaga yang tidak mementingkan aspek kualiti makanan.

Menurut tweet itu, rasa karipap yang dibeli sangat pahit dan pembeli terkejut melihat inti karipap tersebut sudah berkulat.

Tambahnya lagi, kulit karipap itu kelihatan sangat berminyak seperti digoreng berkali-kali.

“Seumur hidup saya, ini makanan yang paling teruk yang pernah saya beli. Bukan setakat berlendir rasa masam atau basi, tapi ni dah sampai berkulat, macam dah 3,4 hari punya tapi digoreng semula. Bayangkan makanan sampah macam ini dimakan kanak-kanak atau ibu mengandung,” katanya.

Pembeli itu turut mempersoalkan sama ada peniaga meraih keuntungan yang berbaloi sehingga sanggup menyebabkan pelanggan mengalami keracunan makanan.

“Saya memang bukan sejenis suka viral-viral kan, tapi bagi saya isu makanan berkulat dijual pada orang ini, dah tahap melampau dan tidak boleh diterima akal.”

“Esok saya akan datang berjumpa sendiri berjumpa penjual kuih tersebut dan bawa karipap kulat ini untuk dia nilai sendiri tahap kualiti makanan yang dijual,” jelasnya.

Diharapkan, para peniaga selepas ini lebih berhati-hati semasa mengendalikan makanan dan ikhlas dalam menyediakan makanan.

Oleh: AIN JAPRI (Pelatih USM)

Author

Media Variasi

View all posts

View all posts


Bumbung Dewan Besar IKIM runtuh, enam petugas cedera ringan – Bomba

KUALA LUMPUR: Enam petugas Institut Kefahaman Islam Malaysia (IKIM) mengalami cedera ringan selepas bumbung Dewan Besar IKIM di Blok B, premis IKIM di Langgak Tunku, Jalan Tuanku Abdul Halim di sini, runtuh dalam kejadian pada 11.55 pagi tadi.

Jurucakap Jabatan Bomba dan Penyelamat Malaysia Kuala Lumpur dalam kenyataan memaklumkan pihaknya menerima panggilan kecemasan berhubung kejadian itu pada pukul 11.56 pagi dan seramai 15 anggota daripada Balai Bomba dan Penyelamat (BBP) Sri Hartamas dan BBP Hang Tuah dikerah ke lokasi.

“Sebaik tiba di lokasi kejadian pada 12.13 tengah hari, didapati runtuhan melibatkan keseluruhan bumbung dewan dan seramai enam kakitangan wanita berumur 30 hingga 50 tahun yang berada di kawasan kejadian didapati mengalami cedera ringan,” katanya dalam kenyataan, hari ini.

Menurutnya, kesemua mangsa dihantar ke Hospital Kuala Lumpur (HKL) untuk mendapatkan rawatan lanjut.

Katanya operasi ditamatkan pada 12.51 tengah hari dan punca runtuhan masih dalam siasatan.

Sementara itu Ketua Pengarah IKIM, Prof Madya Dr. Mohamed Azam Mohamed Adil dalam kenyataan memaklumkan kejadian berlaku ketika beberapa kakitangannya sedang melakukan latihan bagi penganjuran program Tribute Tan Sri Mohd Kamal Hassan yang dijadualkan pada 2 Jun ini di dewan yang sama.

“Hal itu turut disedari kakitangan yang berada di blok yang lain ekoran bunyi dentuman yang kuat. Pihak IKIM kemudian mengambil langkah segera dengan mengalihkan mangsa dari tempat kejadian, selain menghubungi pihak bomba, Hospital Kuala Lumpur (HKL) dan polis untuk tindakan sewajarnya,” katanya.

Susulan insiden itu, beliau berkata, IKIM memohon Jabatan Kerja Raya (JKR) untuk membuat siasatan lanjut bagi mengetahui punca sebenar runtuhan bumbung itu.

Katanya, Dewan Besar IKIM itu dibina pada 1993 dan dalam tempoh sehingga kini penyelengaraan kecil sentiasa dilaksanakan di premis berkenaan seperti menukar bumbung bocor. – BERNAMA


Perlu ada mekanisme kawalan isu perkauman di kalangan belia – Khairuddin

SERI KEMBANGAN: Kerajaan Selangor mengesyorkan Kementerian Belia dan Sukan (KBS) mewujudkan mekanisme kawalan terhadap isu perkauman yang semakin membimbangkan dalam kalangan belia.

EXCO Generasi Muda, Sukan dan Pembangunan Modal Insan negeri, Mohd Khairuddin Othman, pihaknya berpandangan serius dalam isu berkenaan kerana mendakwa kini menjadi budaya atau ‘trending’ yang tidak sewajarnya berlaku dalam masyarakat.

Beliau berkata, satu kerjasama menerusi kerajaan negeri dan kerajaan Pusat akan diadakan dalam masa terdekat, bagi terus mendekati anak muda dalam usaha menangani kebimbangan itu, susulan pelantikan baharu Menteri, Hannah Yeoh dan Timbalan Menteri, Adam Adli Abd Halim di kementerian itu.

“Bagi program sukan, saya rasa tak perlu banyak sentuh sebab sudah ada sistem sendiri, tetapi saya akan minta menteri (Hannah) fokus kepada generasi muda dan belia kerana ini sangat kritikal (isu perkauman).

“Kebimbangan saya, isu orang muda yang tidak faham, terpengaruh dengan isu perkauman. Ini yang saya sangat risau, kebimbangan ke arah itu.

“Jadi, kita kena dekati mereka sebab mereka agak ‘fragile’ (lebih mudah menerima doktrin palsu),” katanya.

Beliau juga mendakwa, kebanyakan kempen ketika Pilihan Raya Umum Ke-15 (PRU15) lalu, dipercayai merosakkan minda pemikiran anak muda sehingga terdorong untuk menyentuh isu perkauman.

Justeru, Mohd Khairuddin mencadangkan kepada kerajaan Pusat untuk mengambil contoh negara luar yang mempunyai mekanisme kawalan terhadap isu berbangkit negara, namun Malaysia boleh membuat penambahbaikan lagi.

Terdahulu, beliau meninjau program Mega Job Fair Selangor 2022, di Taman Ekspo Pertanian Malaysia Serdang (MAEPS), Serdang di sini.

Kira-kira 300 majikan menyediakan 300,000 peluang pekerjaan membabitkan pelbagai sektor termasuk perkilangan, hospital, perhotelan, agensi kerajaan dan makanan dan minuman (F&B) di program berkenaan.

Sementara itu, Ahli Dewan Undangan Negeri (ADUN) Paya Jaras itu berkata, kerajaan negeri terus mengekalkan komitmen mempertahankan kadar pengangguran di bawah empat peratus (4%) dengan pelbagai program peluang pekerjaan.

“Usaha ini diterjemah melalui rekod data penurunan kadar pengangguran Selangor pada 3.2 peratus atau 119,700 orang pada suku ketiga 2022 berbanding 4.3 peratus atau 196,000 bagi tempoh sama pada 2020.

“Untuk mengekalkan momentum, kita akan terus adakan program mega job fair ini kali kedua dan berharap dapat mengurangkan lagi kadar berkenaan,” katanya.

Author

Tun Puteh Wanti

View all posts

View all posts


JKNT rampas ubatan, kosmetik tidak berdaftar bernilai hampir RM1 juta

KUALA TERENGGANU: Jabatan Kesihatan Negeri Terengganu (JKNT) merampas sebanyak 544 jenis produk kosmetik dan ubat-ubatan tidak berdaftar bernilai RM954,727 sepanjang tahun lepas.

Pengarahnya, Datuk Dr Kasemani Embong berkata, rampasan menerusi 121 siri serbuan oleh Cawangan Penguatkuasaan, Bahagian Farmasi JKNT, itu dilakukan hasil aduan orang awam dan risikan melibatkan premis perniagaan, kenderaan dan rumah yang dijadikan pusat jualan atau tempat simpanan barang.

“Bagaimanapun jumlah itu turun berbanding tempoh 2019 hingga 2020 yang merekodkan rampasan 1,231 jenis produk dengan nilai RM1.19 juta.

“Produk paling banyak dirampas ialah ubat-ubatan termasuk pil pelangsingan badan dan ubat perangsang seks,” katanya selepas merasmikan Program Gerak Gempur Cakna Ubat Tahun 2023 di sini, hari ini.

Dr Kasemani berkata, JKNT juga telah mengeluarkan denda sebanyak RM282,450 di bawah Akta Jualan Dadah 1952, Akta Racun 1952 (Pindaan) 2022 dan Akta Ubat (Iklan dan Penjualan) 1956 bagi tempoh 2021 hingga 2022.

Menurut beliau selain aduan orang ramai, pihaknya juga mempunyai pasukan khas yang memantau aktiviti jualan dan pengiklanan produk kosmetik serta ubat-ubatan yang tidak berdaftar secara dalam talian.

“Di JKNT, kita mempunyai 23 petugas termasuk pegawai dan kakitangan yang bertanggungjawab dalam aktiviti penguatkuasaan farmasi. Dengan kekuatan ini, kita mampu menjalankan antara lima hingga enam serbuan sebulan,” katanya.

Dalam pada itu Dr Kasemani menasihati orang awam supaya memeriksa status ubat-ubatan dengan KKM sebelum membeli bagi tujuan keselamatan.

“Pengguna boleh menyemak status pendaftaran produk melalui laman sesawang KKM atau muat turun aplikasi FarmaChecker daripada Google Playstore atau App Store bagi memeriksa ketulenan sesuatu produk ubat dengan cepat dan tepat,” katanya.- BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Anwar Ibrahim isytihar harta, miliki aset RM11.1 juta

CYBERJAYA: Presiden PKR, Datuk Seri Anwar Ibrahim mengisytiharkan aset bersih yang dimilikinya dianggarkan berjumlah RM11,178,667.80 setakat 31 Oktober 2022.

Pengisytiharan harta itu dimuat naik menerusi laman web calonkeadilan.org dengan surat perakuan bertarikh 9 November 2022.

Berdasarkan semakan, Anwar yang juga Pengerusi Pakatan Harapan (PH) itu dilaporkan memiliki aset hartanah dan kediaman bernilai RM10,350,000 membabitkan milikan tanah di Segambut Dalam; Seberang Perai Tengah di Pulau Pinang, Mukim Bentong di Pahang dan Mukim Pasir Panjang, Port Dickson, Negeri Sembilan.

Beliau turut mengisytiharkan aset tunai dan simpanan berjumlah RM828,667.83 manakala pendapatan bulanannya sebagai Ahli Parlimen Port Dickson sebanyak RM21,755.80.

Anwar turut menjelaskan bahawa pengisytiharan harta itu dibuat lewat berikutan jadual beliau yang agak padat.

Menurut beliau, pengisytiharan tersebut tertangguh sedikit kerana terpaksa menandatangani Akuan Berkanun (SD) di hadapan peguam dan pesuruhjaya sumpah.

“Saya sudah buat, semuanya selesai cuma tempoh hari saya belum tandatangan kerana belum pulang ke Kuala Lumpur.

“Sebelum ini, saya berkempen di Johor, saya baru pulang pukul 2 pagi dan bergegas untuk selesaikan SD,” katanya seperti dilapor Kosmo pada Isnin.

Beliau berkata demikian selepas menyertai Dialog Ada Apa Dengan Korupsi di Bangsar di sini hari ini.

Tambahnya, presiden mana-mana parti yang bertanding pada PRU15 perlu mengisytiharkan harta masing-masing.

“Sepatutnya mereka juga harus mengisytiharkan harta mereka, Pas dan Bersatu juga sama. Perlu berani berdepan dengan pengundi,” ujarnya.

Terdahulu, sebahagian besar daripada 72 calon PKR membuat pengisytiharaan aset mereka kelmarin.

Author

Diyana Rahip

View all posts

View all posts


Ahli Jawatankuasa masjid, surau diminta pantau kod QR sumbangan – JAKIM

PUTRAJAYA: Jabatan Kemajuan Islam (JAKIM) menyeru semua ahli jawatankuasa masjid dan surau agar sentiasa memantau kod QR pada kotak derma di kawasan seliaan masing-masing supaya sumbangan atau infaq yang diberikan orang ramai tidak terlepas kepada pihak yang tidak bertanggungjawab.

Ketua Pengarahnya, Datuk Hakimah Mohd Yusoff, dalam kenyataan hari ini berkata, orang ramai juga disaran membuat semakan dengan teliti sebelum menyumbang melalui kod QR bagi mengelak perkara yang tidak diingini.

“Sekiranya merasa curiga dan ragu-ragu dengan kod QR di masjid atau surau, orang ramai disaran membuat aduan kepada pihak masjid atau surau untuk tindakan lanjut,” katanya.

Menurutnya, pihaknya mengambil maklum video tular yang memaparkan seorang lelaki yang didakwa menyalahgunakan kod QR sumbangan derma masjid atau surau dalam kejadian dipercayai berlaku di Indonesia.

Tular di media sosial klip video yang dipercayai berlaku di negara jiran memaparkan seorang lelaki yang menggantikan kod QR kotak derma masjid dengan kod QR untuk ke akaun bank peribadi miliknya.

Media melaporkan, polis Indonesia menahan lelaki tersebut dan merampas 50 pelekat kod bar QR palsu untuk menyeleweng dana daripada orang awam di beberapa masjid di Jakarta Selatan. – BERNAMA


Najib gagal ketepikan injunksi Mareva bagi kes saman SRC

PUTRAJAYA: Datuk Seri Najib Tun Razak gagal mengetepikan injunksi Mareva yang diperoleh SRC International Sdn Bhd dan anak syarikatnya untuk menghalang beliau daripada memindahkan atau melupuskan mana-mana asetnya berjumlah RM42 juta.

Keputusan itu dibuat panel tiga hakim Mahkamah Rayuan terdiri daripada Datuk Yaacob Md Sam, Datuk P. Ravinthran dan Datuk Seri Mariana Yahya yang menolak rayuan Najib hari ini serta memerintahkan bekas perdana menteri itu membayar kos RM15,000.

Yaacob, yang menyampaikan keputusan itu berkata, Mahkamah Rayuan tidak perlu campur tangan kerana Pesuruhjaya Kehakiman Mahkamah Tinggi tidak silap dalam memberikan injunksi Mareva tersebut.

Beliau berkata, Pesuruhjaya Kehakiman Datuk Mohd Arief Emran Arifin telah mempertimbangkan undang-undang dan menganalisis bukti yang terdapat dalam afidavit syarikat sebelum membenarkan injunksi Mareva itu.

Hakim itu kemudiannya mengesahkan keputusan Mahkamah Tinggi yang memberikan injunksi Mareva kepada SRC International dan Gandingan Mentari Sdn Bhd untuk menghalang Najib daripada memindahkan atau melupuskan mana-mana asetnya berjumlah RM42 juta.

Injunksi Mareva merupakan perintah sementara yang menghalang defendan daripada melupuskan aset sehingga keputusan dicapai dalam kes antara plaintif dan defendan.

Pada 24 Mac lepas, mahkamah memberikan injunksi Mareva kepada syarikat-syarikat itu dan mengarahkan Najib supaya tidak memindahkan, melupuskan, berurusan atau mengurangkan nilai mana-mana aset mereka di dalam dan di luar Malaysia bernilai sehingga RM42 juta, sementara menunggu penyelesaian tuntutan mahkamah mereka yang telah mereka failkan terhadapnya.

Bekas Ahli Parlimen Pekan itu hanya layak mengeluarkan RM100,000 sebulan untuk perbelanjaan sara hidup dan bayaran yuran guaman.

Ini mendorong Najib memfailkan rayuan di Mahkamah Rayuan.

SRC International dan Gandingan Mentari memfailkan saman terhadap Najib tahun lepas, mendakwa beliau telah melakukan pecah amanah, menyalahgunakan kuasanya, mendapat manfaat secara peribadi daripada dana SRC International dan menyalahgunakan dana tersebut. Saman itu masih belum selesai di Mahkamah Tinggi Kuala Lumpur.

Najib, 69, kini menjalani hukuman penjara 12 tahun selepas Mahkamah Persekutuan pada Ogos lepas mengekalkan sabitan dan hukuman penjara serta denda RM210 juta kerana menyalahgunakan dana SRC International berjumlah RM42 juta.

Dalam prosiding yang dijalankan secara dalam talian hari ini, Najib diwakili peguam Harvinderjit Singh, Muhammad Farhan Muhammad Shafee dan Mohammad Arfan Wan Othman manakala peguam Nagarajah Muttiah dan Clament Tay mewakili syarikat-syarikat tersebut. – BERNAMA


Mayat dalam tangki najis: Polis sedang kesan lapan suspek rakan serumah

SERI ISKANDAR: Polis sedang mengesan lapan individu bagi membantu siasatan kes penemuan mayat seorang lelaki warga Indonesia dipercayai mangsa bunuh dalam sebuah tangki najis, di Kuala Kangsar pada 14 Mei lepas.

Ketua Polis Perak, Datuk Seri Mohd Yusri Hassan Basri berkata, kesemua suspek merupakan warga Indonesia yang tinggal serumah dengan mangsa.

“Kita telah kenal pasti (suspek) dan kita sekarang sedang mengesan mereka bagi melengkapkan kertas  siasatan untuk dirujuk ke DPP (Timbalan Pendakwa Raya) dan tindakan selanjutnya.

“Jadi berilah masa kepada pihak berkuasa dan kami menjalankan siasatan dan mengesan suspek-suspek ini,” katanya kepada pemberita selepas Majlis Sambutan Hari Raya Aidilfitri Polis Diraja Malaysia Perak Tahun 2023 di Ibu Pejabat Polis Daerah Perak Tengah, Bota dekat sini malam tadi.

Pada 15 Mei, Ketua Polis Daerah Kuala Kangsar ACP Omar Bakhtiar Yaacob berkata polis sedang mengesan pasangan suami isteri yang juga rakan serumah mangsa dipercayai telah melarikan diri, bagi membantu siasatan di bawah Seksyen 302 Kanun Keseksaan. – BERNAMA


Perdagangan sosial bantu peniaga jana pendapatan lumayan

KUALA LUMPUR: Menjual produk atau perkhidmatan melalui platform media sosial semakin menjadi pilihan ramai hasil perkembangan pesat teknologi yang memungkinkan hampir semua urusan dilakukan hanya di hujung jari.

Ramai pengusaha dan pemilik perniagaan hari ini memilih teknik perdagangan sosial yang bukan sahaja mampu mengurangkan kos operasi sehingga 50 peratus bahkan meningkatkan nilai jualan sehingga menjana pendapatan lumayan.

Antaranya termasuklah melalui platform SAYAJUAL.IO yang setakat ini berjaya merekodkan sebanyak RM132 juta nilai transaksi jualan dengan lebih RM20 juta komisyen dibayar kepada lebih 15,000 stokis, ejen dan dropship berdaftar sejak tahun 2022.

Platform SAYAJUAL.IO menghimpunkan pemilik jenama, penjual dan pembeli di bawah satu bumbung untuk pengalaman membeli-belah dalam talian.

MANFAAT SAYAJUAL.IO

Menurut Ketua Pegawai Eksekutif, Azor Industries Sdn Bhd, sebuah syarikat penyedia teknologi dan pembangunan perisian, Azrul Zafri Azmi, platform SAYAJUAL.IO memberi manfaat kepada pemilik perniagaan yang mengamalkan kaedah pemasaran produk dan pengurusan tempahan secara perkhidmatan stokis, ejen dan dropship bagi memenuhi keperluan perniagaan secara menyeluruh.

“Pengusaha atau peniaga akan mengiklankan barangan atau servis mereka di media sosial untuk tujuan pemasaran dan penjualan terus, atau ringkasnya aktiviti jual beli.

“Semakin ramai stokis, ejen dan dropship yang menjual sesuatu produk, maka lebih cepat produk tersebut tular di media sosial berikutan kekerapan iklan yang dibuat secara dalam talian. Selain itu juga, akses penjual untuk memilih produk yang berkualiti untuk dijual juga semakin mudah.

“Ini secara langsung akan menguntungkan stokis, ejen dan dropship kerana mudah membuat keuntungan melalui komisyen seterusnya menguntungkan pemilik jenama kerana dapat melebarkan capaian pemasaran dengan pantas dan berkesan,” katanya kepada Bernama baru-baru ini.

Platform SAYAJUAL.IO membolehkan pemilik perniagaan mendapat makluman tempahan produk melalui hanya satu platform tanpa perlu menggaji ramai pekerja sekali gus mengurangkan kos operasi berbanding pengurusan pesanan secara manual.

Selain pemilik perniagaan dapat memantau prestasi pasukan jualan serta pengurusan pangkalan data secara terperinci, pada masa yang sama kaedah ini turut membantu meningkatkan jualan hingga lima kali ganda menerusi sistem pengurusan yang lebih efisien dan pantas.

“Dengan menggunakan ‘hashtag’ #sayajual, ia akan menghimpunkan sehingga ribuan jenis produk yang dijual oleh stokis, ejen dan dropship dengan jumlah posting sebanyak lebih 20 juta.

“Segala maklumat mengenai data jualan, ejen berdaftar, pengurusan inventori dan pengurusan tempahan yang sistematik, diperoleh hanya di hujung jari malah platform ini juga boleh dijadikan hab perkongsian bahan pemasaran.

“Ia juga membantu daripada aspek pemilik perniagaan tidak terbeban dengan kerenah pengurusan operasi dan boleh memberi tumpuan untuk mengatur aktiviti perkembangan perniagaan masing-masing,” katanya.

Tiada sebarang bayaran dikenakan kepada pemilik perniagaan, stokis, ejen dan dropship untuk mendapatkan akses jualan di platform SAYAJUAL.IO sebaliknya mereka hanya perlu mendaftar melalui laman web https://sayajual.io/.

BERI NAFAS BAHARU

Sebanyak RM1.4 bilion pendapatan direkodkan pada tahun 2022 untuk dagangan sosial di Malaysia dengan puluhan ribu pemilik perniagaan menggunakan mekanisme itu sebagai strategi utama jualan mereka.

Berkongsi sistem perdagangan sosial yang hakikatnya sudah lama bertapak di negara ini sejak bermulanya era blog dan media sosial, Azrul Zafri berkata, aktiviti itu bagaimanapun berjalan secara tidak teratur berikutan tidak ada platform khusus yang dibangunkan.

Justeru, platform seperti SAYAJUAL.IO yang mula diperkenalkan pada 2019 dan berkembang pesat sejak 2021 memberi nafas baharu kepada sistem dagangan sosial dengan memberi akses kepada sesiapa sahaja yang ingin menjana pendapatan dengan menjual pelbagai jenis produk daripada pelbagai jenama yang menawarkan komisyen dan keuntungan yang menarik.

“Pelanggan SAYAJUAL.IO terdiri daripada pemilik produk yang mencatatkan rekod jualan mencecah jutaan ringgit saban tahun, antaranya, pemilik jenama Bulan Bintang, Kak Ell, Quran Humaira dan Patola Soap.

“Antara jenama pakaian yang popular dan mencatat jualan jutaan ringgit adalah Bulan Bintang. Bulan Bintang menggunakan kaedah dagangan sosial sejak awal penubuhan dan saban tahun berjaya meningkatkan hasil jualan berlipat kali ganda.

“Sehingga hari ini, ejen dan dropship yang berdaftar dengan Bulan Bintang adalah lebih daripada 17,000 orang,” katanya menambah, untuk perkhidmatan penghantaran yang lebih berkesan, SAYAJUAL.IO menjalin integrasi dengan rakan penghantar rasmi antaranya Ninja Van, J&T Expess, Nationwide Express, DHL dan Pos Laju.

Turut menyentuh mengenai cabaran yang wujud dalam industri perdagangan sosial tempatan, Azrul Zafri yang juga Timbalan Presiden Persatuan Pengguna Siber Malaysia (MCCA) berkata, kewujudan platform luar negara yang mendominasi industri itu sebagai contoh TikTok Shop dikhuatiri boleh menjejas dan mendatangkan implikasi negatif dalam beberapa aspek.

TikTok Shop adalah platform e-dagang (perdagangan elektronik) terkini untuk perniagaan dan pencipta kandungan memasarkan dan menjual terus produk mereka melalui video in-Feed, Live (siaran langsung) dan boleh mencapai sasaran pada semua pengguna aplikasi itu.

“Dominasi e-dagang dan perdagangan sosial dari luar negara boleh menyebabkan aliran keluar wang tunai rakyat dan sukar menentukan percukaian. Daripada segi pembeli dan penjual pula, sukar untuk menentukan kualiti produk yang dijual sekiranya menggunakan platform luar negara dan pengguna berisiko tinggi terdedah dengan aktiviti penipuan (scam).

“Bagi mendepani isu ini, kerajaan boleh menggalakkan penyertaan rakyat termasuk memberi latihan tertentu berkaitan perdagangan sosial dengan mengadakan kerjasama rapat bersama pemilik platform tempatan dan menyalurkan insentif galakan kepada peserta dagangan sosial terutamanya stokis, ejen dan dropship,” katanya.

BULAN BINTANG JADI BUKTI

Sementara itu, berkongsi kejayaan menggunakan sistem perdagangan sosial SAYAJUAL.IO, pengasas jenama pakaian terkenal Bulan Bintang, Azzim Zahid Azmi berkata, sejak awal penubuhannya, syarikat itu menggunakan pendekatan berkenaan sebagai kaedah utama pemasaran dan penjualan.

Jenama Bulan Bintang baru-baru ini hangat diperkatakan terutama dalam kalangan pengguna media sosial apabila menampilkan selebriti popular tanah air, antaranya, Beto Kusyairy, Shukri Yahaya, Sharnaaz Ahmad serta Hannah Delisha dan Daiyan Trisha sebagai model pakaian jenama itu untuk koleksi Hari Raya 2023.

“Semuanya atas niat berkongsi rezeki dengan orang ramai dan strategi ini membolehkan jenama Bulan Bintang lebih mudah tular dengan lebih pantas kerana stokis, ejen dan dropship akan berkongsi tentang jenama ini di media sosial mereka.

“Oleh sebab ini, pihak ibu pejabat dapat menumpukan sepenuh perhatian kepada aktiviti pemasaran berskala lebih besar dan menguruskan inventori dengan lebih sistematik dan berkesan,” katanya.

Jualan Bulan Bintang meningkat 100 peratus hingga 500 peratus setiap tahun dengan pertambahan jumlah stokis, ejen dan dropship.

Pada tahun pertama (2016), jumlah dropship adalah lebih kurang 100 orang, tahun ini (2023) dropship yang berdaftar berjumlah 17,000 orang.

“Walaupun berhadapan persaingan daripada jenama lain terutama jenama baju Melayu, namun pihak Bulan Bintang sentiasa meningkatkan strategi pemasaran luar biasa untuk kekal menjadi jenama baju Melayu antara pilihan utama di Malaysia di samping memanfaatkan pendekatan perdagangan sosial dengan maksimumkannya untuk menjana jualan.

“Pihak Bulan Bintang akan sentiasa peka terhadap permintaan pelanggan dan sentiasa akan mengukuhkan lagi komuniti stokis, ejen dan dropship untuk terus memacu jenama ini,” katanya.

Bulan Bintang diasaskan pada tahun 2016 dengan membawa slogan “Untuk memiliki kain yang cantik adalah satu bonus, tetapi untuk memiliki kain yang selesa dan berkualiti adalah satu kemestian”.

Sebanyak RM2 juta diperuntukkan Bulan Bintang bagi mengadakan pertunjukan fesyen ‘Takes The Sky’ di Menara Kuala Lumpur pada Februari lepas.

Pertunjukan itu mendapat pengiktirafan daripada Malaysia Book of Records (MBOR) sebagai satu-satunya jenama tempatan yang mempertontonkan pertunjukan dron terbanyak iaitu 350 buah.

Pada awal Mac lepas, Bulan Bintang turut menganjurkan sebuah konsert mega bertemakan muzik Islamik kontemporari dengan menampilkan beberapa artis terkenal, antaranya, Datuk Seri Siti Nurhaliza, Datuk M Nasir, Salammusik, Raihan, Alif Satar dan The Locos, Faizal Tahir serta artis dari Indonesia, Sabyan serta penyanyi lagu dakwah, Opick. – BERNAMA


‘Saya lepas tangan’ – Shila Amzah tak mahu campur urusan keluarga pindah rumah

PENYANYI, Shila Amzah memilih untuk berdiam diri tanpa masuk campur berhubung urusan perpindahan keluarganya daripada banglo miliknya yang terletak di Hulu Langat, Selangor.

Menurut Shila atau Nurshahila Amir Amzah, 33, keputusan itu dibuat selepas berlaku perbalahan dan tuduh menuduh antara dirinya dengan adik beradik yang lain disebabkan rumah berkenaan.

“Kali ini saya tidak uruskan (perpindahan keluarga), mereka pilih sendiri. Saya tidak uruskan kerana masalah ini sudah terlalu besar. Jadi saya ambil langkah untuk mendiamkan diri sahaja.

“Saya lepas tangan. Kalau ada masalah nanti dan mereka minta tolong, tengoklah macam mana nanti,” katanya memetik Kosmo.

Pelantun lagu Memori Tercipta itu berkata sedemikian ketika menjawab soalan pengikutnya dalam Instagram.

Ketika disoal tentang perancangannya untuk menjual rumah banglo miliknya itu, Shila berkata, hasrat tersebut masih diteruskan dan hanya menunggu masa kediaman yang pernah meninggalkan banyak kenangan pahit itu dikosongkan.

“Sudah ramai yang tanya untuk beli rumah itu. Tapi biarlah tunggu kosong dahulu. Sekarang masih ada penghuni dalam rumah tersebut.

“Selepas kosong nanti, barulah senang orang nak datang tengok. Tapi setahu saya, mereka sudah tidak lagi duduk di situ. Cuma saya belum tahu mereka sudah pindah secara rasmi atau belum,” katanya.

Sebelum ini, kecoh di media sosial mengenai konflik antara Shila dengan keluarganya selepas adik perempuannya, Syada memuat naik hantaran rumah sewa disebabkan bakal dihalau keluar dari kediaman yang diduduki bersama ibu mereka.

Konflik semakin memuncak apabila Shila membuat hantaran balas dalam sesi siaran langsung dalam Instagram dengan mendedahkan dirinya bekerja sejak kecil selain tidak memegang kad bank serta kad pengenalan sehingga berumur 28 tahun.

Author

Diyana Rahip

View all posts

View all posts


Hilang tiga hari, warga emas ditemukan reput dalam kebun pisang

GERIK: Kehilangan seorang warga emas terjawab apabila jasadnya ditemui dalam keadaan reput di kawasan kebun pisang dekat Kampung Lawin di sini, pada Rabu.

Mayat lelaki berusia 75 tahun itu ditemui orang awam sebelum memaklumkan kepada polis sekitar jam 10.45 pagi.

Ketua Polis Daerah Gerik, Superintenden Zulkifli Mahmood berkata, kehilangan mangsa disedari anaknya selepas lelaki itu tidak dapat dihubungi selama tiga hari.

Menurutnya, anak mangsa kemudian meminta bantuan bapa mentua untuk mencari di rumah, namun mendapati mangsa tidak berada di situ.

“Semasa dalam perjalanan pulang, lelaki itu telah ternampak sehelai kain tuala di kebun pisang dan menghampiri untuk pemeriksaan.

“Sebaik berada hampir, lelaki berusia 40 tahun tersebut ternampak mangsa dalam keadaan tertiarap dan mengesyakinya telah meninggal dunia,” katanya dalam kenyataan pada Rabu.

Beliau berkata, proses bedah siasat telah dijalankan di Hospital Gerik dan mendapati punca kematian tidak diketahui disebabkan keadaan mayat yang telah mereput.

Katanya, siasatan lanjut yang dilakukan di lokasi kejadian juga tidak menemukan sebarang unsur jenayah.

“Mayat mangsa telah diserahkan kepada keluarga untuk urusan pengebumian,” katanya. – Sinar Harian

Author

Media Variasi

View all posts

View all posts


LRA Sg Semenyih dan Bukit Tampoi kembali beroperasi

SHAH ALAM: Loji Rawatan Air (LRA) Sungai Semenyih, dekat sini dan Bukit Tampoi, yang terpaksa ditutup semalam, kembali beroperasi hari ini.

Pengerusi Jawatankuasa Tetap Pelancongan, Alam Sekitar & Teknologi Hijau dan Hal Ehwal Orang Asli negeri, Hee Loy Sian berkata, sumber air mentah kedua-dua LRA tersebut berjaya disalurkan semula pada 8.30 pagi dan 2 petang tadi selepas bacaan sifar ton direkodkan sebanyak tiga kali berturut-turut.

Hee berkata, Lembaga Urus Air Selangor (LUAS), agensi kerajaan negeri dan pihak yang terlibat telah melaksanakan tindakan mitigasi di semua lokasi yang terbabit dalam insiden pencemaran bau yang menyebabkan LRA Sungai Semenyih dan Bukit Tampoi terpaksa dihenti tugas.

“Sebanyak dua lori tangki sedut dengan kapasiti 11 dan 6 tan telah digunakan untuk menyedut baki cecair tersebut sepanjang 500 meter aliran longkang. Manakala 45 beg ‘Activated Carbon’ bersamaan sekitar 1.6 tan telah diletakkan di lokasi merangkumi longkang lokasi pencemaran, aliran Sungai Limau Manis dan Sungai Semenyih bagi meningkatkan proses nyah bau air sungai.

Dalam masa yang sama juga tiga ‘oil boom’ dan satu kotak ‘oil pad’ digunakan sebagai langkah pencegahan awal semalam. Tindakan mitigasi pencemaran ini juga dibantu dengan pelepasan air Empangan Sungai Semenyih sekitar 360 juta liter sehari untuk membantu meningkatkan kadar pencairan di Sungai Semenyih,” katanya dalam satu kenyataan hari ini.

Katanya, Kerajaan Negeri Selangor dan LUAS merakamkan penghargaan kepada semua pihak yang terlibat selain akan meneruskan pemantauan rapi di lokasi pencemaran, sebagai langkah siap siaga mitigasi pencegahan segera sekiranya ada lagi penemuan saki baki kesan pencemaran daripada lokasi terlibat.

Semalam, LUAS telah mengaktifkan Kod Merah berdasarkan Manual Kecemasan Pencemaran Sumber Air dan siasatan mendapati pencemaran itu berpunca daripada satu insiden kemalangan lori membawa muatan pati minyak wangi yang berlaku pada jarak sekitar 6.4 kilometer ke muka sauk Jenderam Hilir dan 18 kilometer ke LRA Bukit Tampoi. -BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


‘Ingat abang buat konten je’ – Pemuda kesal kena scam ‘review’ makanan

CYBERJAYA: Seorang pemuda meluahkan rasa kesal apabila ditipu oleh seorang individu yang kononnya meminta dia untuk membuat ‘review’ makanan.

Pemuda yang dikenali sebagai Ariff Luqman Peter Lisut tidak menyangka individu tersebut hanya bergurau.

Lebih terkilan, Ariff sanggup menempuh perjalanan dari Kuala Lumpur ke Negeri Sembilan hanya untuk kena scam.

“Travel dari Kuala Lumpur ke Negeri Sembilan semata-mata kena scam kata ada job review makanan.

“Rupanya orang ajak bergurau. Tak apa, aku yakin ada rezeki lain Tuhan nak bagi,” tulisnya dalam sebuah video di TikTok.

Dalam pada itu, Ariff turut berkongsi tangkap layar perbualan dia dengan individu terbabit yang mendakwa ‘review’ makanan itu hanya konten.

Akibat berasa bersalah, individu terbabit meminta nombor akaun bank Ariff untuk membayar duit minyak sebagai permohonan maaf.

“Abang sorry saya ingat abang buat konten je. Tak sangka abang serious pula.

“Abang bagi nombor acc abang please. Saya nak bagi duit minyak abang balik.

“Sorry bang ingat abang main-main je,” balas individu terbabit.

Bagaimanapun, Ariff menolak pemberian itu dan mengucapkan terima kasih kepada individu tersebut.

Menjengah di ruangan komen, rata-rata warga net bersimpati dengan nasib yang menimpa Ariff.

“Jangan lah susahkan orang macam ni. Tak kesian ke? anyway, stay strong ariff,” kongsi netizen

“Ya Allah ya tuhan ku, sampainya hati mainkan orang macam ni. Semoga Allah perluaskan lagi rezeki kau bang, dipermudahkan urusan,” tulis netizen

“Harap dapat dijadikan pengajaran pada si pegurau itu… correct dia tengah susah tapi dia ingin dapatkan hasil daripada titik peluhnya sendri,” luah netizen.

Terdahulu, tular di media sosial kisah Ariff Peter yang terpaksa tinggal dalam Proton Wira yang juga satu-satunya harta miliknya selepas menjual semua aset perniagaan, rumah dan kereta lebih setahun lalu.

Menurut Ariff, dia tersilap percaturan apabila terpedaya dengan pelaburan mata wang digital menyebabkannya menanggung hutang lebih RM1 juta, dua tahun lalu.

Author

Nurul Ain Japri

View all posts

View all posts


Ekonomi Madani tetapkan tujuh penanda aras – PM

KUALA LUMPUR: Ekonomi Madani yang merupakan kerangka hala tuju ekonomi baharu Malaysia menetapkan tujuh penanda aras sebagai sasaran jangka sederhana yang mahu dicapai sebelum 10 tahun.

Perdana Menteri, Datuk Seri Anwar Ibrahim berkata, sasaran pertama Malaysia adalah untuk berada di kedudukan antara 30 ekonomi terbesar di dunia dan kedua, Indeks Daya Saing Global di tangga ke-12 teratas dunia.

Selain itu katanya, peratusan pendapatan buruh mencapai 45 peratus daripada jumlah keseluruhan pendapatan dan kadar penyertaan wanita dalam tenaga buruh mencapai 60 peratus.

“Kelima Indeks Pembangunan Manusia di tangga 25 teratas dunia. Keenam Indeks Persepsi Rasuah di tangga 25 teratas dunia dan Kemampanan fiskal dengan defisit fiskal mencapai tiga peratus atau lebih rendah,” katanya.

Beliau berkata demikian dalam Majlis Pelancaran Ekonomi Madani: Memperkasa Rakyat di Suruhanjaya Sekuriti, Bukit Kiara di sini hari ini.

Author

Taufik Asmady Abdul Aziz

View all posts

View all posts


Bekalan ayam mencukupi sehingga Aidilfitri

JOHOR BAHRU: Bekalan ayam mentah di seluruh negara masih dijangka mencukupi sehingga menjelang sambutan Hari Raya Aidilfitri akhir bulan depan, kata Menteri Perdagangan Dalam Negeri dan Kos Sara Hidup (KPDN), Datuk Seri Salahuddin Ayub.

Justeru, beliau berkata rakyat tidak perlu bimbang mengenai bekalan tersebut, memandangkan data menunjukkan bekalan mencukupi sehingga tempoh perayaan akan datang.

Beliau sekaligus membidas dakwaan segelintir peniaga, mengenai bekalan ayam tidak mencukupi sebagai sebab menaikkan harga, yang disifatkan tidak sepatutnya berlaku.

“Saya telah mendapat maklumat terperinci pada hari ini daripada Jabatan Veterinar, setelah KPDN berkongsi maklumat dengan Kementerian Pertanian dan Keterjaminan Makanan (MAFS).

“Secara rasminya data menunjukkan bekalan cukup sehingga hari raya ini,” katanya kepada pemberita selepas mengedarkan kurma pada pengunjung dan peniaga Bazar Ramadan Taman Perling, di sini, hari ini.

Bagaimanapun, Ahli Parlimen Pulai itu berkata, setiap aduan dipandang serius KPDN, justeru sekiranya perkara tersebut berlaku, rakyat dan peniaga diminta melaporkan perkara itu kepada KPDN.

“Kerana kita bimbang (kalau ada) isu tempatan atau tempat-tempat tertentu, itu tidaklah menggambarkan tentang isu sebenarnya. Kadang-kadang, ada masalah di antara pembekal dengan peruncit, mungkin akibat daripada mereka lambat bayar ataupun bekalan tidak cukup, mungkin itu berlaku di tempat-tempat tertentu,” kata Salahuddin.

Beliau berkata, pegawai penguatkuasa KPDN telahpun diarahkan mengetatkan pemantauan sepanjang bulan Ramadan sehingga selepas Hari Raya Aidilfitri, demi kebajikan rakyat.

“Nasihat saya kepada peniaga-peniaga selagi kerajaan masih meletakkan harga kawalan atau harga siling bagi ayam iaitu RM9.40 (sekilogram), saya harap itu dipatuhi.

“Sekiranya mereka berhadapan dengan bekalan ataupun memerlukan bantuan daripada KPDN, kita sedia membantu,” katanya ketika menjawab dakwaan peniaga yang mengatakan harga naik kerana bekalan kurang di pasaran.

Media hari ini melaporkan terdapat kekurangan bekalan ayam segar hampir 30 peratus di pasaran, menyebabkan kenaikan harga ayam tidak dapat dielakkan, dengan harga ayam di peringkat runcit dilaporkan naik kepada RM11 sekilogram sejak awal Ramadan dan dijangkakan terus meningkat sehingga RM11.50 dalam tempoh terdekat. – BERNAMA


Banjir kilat landa Maran, 278 mangsa dipindahkan

KUANTAN: Seramai 278 penduduk daripada 60 keluarga terpaksa dipindahkan ke dua pusat pemindahan sementara (PPS) ekoran kejadian banjir yang melanda beberapa kawasan di Maran pada Jumaat malam.

Berdasarkan info portal Info Bencana Jabatan Kebajikan Masyarakat (JKM), dua PPS yang dibuka pada awal pagi Sabtu ialah Pusat Pemindahan Banjir Kampung Baru Sungai Chedong dan Balai Raya Kampung Berkat, Maran.

Sehingga jam 9 pagi, Pusat Pemindahan Banjir Kampung Baru Sungai Chedong kini menempatkan 252 mangsa dan 26 mangsa lagi berada di Balai Raya Kampung Berkat.

Beberapa kawasan di daerah Maran dilaporkan mengalami banjir kilat ekoran hujan lebat sejak Jumaat malam.

Kejadian banjir yang turut melanda kawasan Ulu Luit dan Kuala Sentul tular selepas video kejadian dikongsi pengguna Tiktok dan Facebook. – Sinar Harian

Author

Media Variasi

View all posts

View all posts


PRU15: UMNO pastikan calon dipilih tidak ‘besar kepala’ – Zahid

KUALA LUMPUR: UMNO akan memastikan calon yang dipilih bagi Pilihan Raya Umum Ke-15 (PRU15) adalah pemimpin yang mempunyai disiplin tinggi, tidak ‘besar kepala’ serta berani mempertahankan parti itu daripada diperlekehkan.

Presidennya, Datuk Seri Dr Ahmad Zahid Hamidi berkata, Top 5 UMNO bakal memilih calon yang tidak bersuara sumbang terhadap kepimpinan mereka sendiri, selain mempunyai sokongan akar umbi kuat tanpa mengira tempat bertanding.

“Sudah tibanya UMNO yang mahu kestabilan dalaman UMNO dan memastikan tidak akan muncul suara-suara sumbang daripada UMNO yang mengkritik UMNO sendiri selepas pilihan raya umum nanti. Ini bermakna pemilihan calon UMNO pilihan raya kali ini sangat mustahak.

“Tugas ini amat mencabar bagi Top 5, namun bagi kestabilan politik masa depan, keharmonian parti, disiplin parti, agar pisang tidak berbuah dua kali maka kali ini, UMNO amat serius bagi memastikan calon terbaik tersebut mempunyai jiwa dan roh UMNO yang luhur,” katanya dalam catatan di Facebook, hari ini.

Ahmad Zahid berkata, UMNO mahu individu yang dipilih sebagai calon benar-benar meletakkan keutamaan pada perjuangan parti itu dan Barisan Nasional (BN) dan bukannya perjuangan individu melebihi parti.

“Mana-mana berkepala besar, berasa dirinya lebih besar daripada perjuangan parti sewajarnya tahu kedudukan dirinya.

“Ada yang ketika pembubaran Parlimen baru sedar bahawa dirinya sebenarnya milik parti, segala yang dinikmati termasuk jawatan yang pernah dipegang sebab atas dasarnya dirinya adalah ahli UMNO, bukannya ahli atau mewakili suara Bersatu atau PAS mahu pun parti lain di luar,” katanya.

Sementara itu, Ahmad Zahid yang juga Pengerusi BN mengakui banyak perkara yang telah dipelajari oleh BN daripada kekalahan pada 2018, dengan yang utama ialah kesedaran mengenai erti kesetiaan terhadap parti.

“Ketika itulah BN diuji apabila ramai pemimpin UMNO lari lintang-pukang menyelamatkan diri. Ada yang melompat parti, ada yang menjadi pengkhianat parti, terdapat juga menjauhi diri daripada UMNO. Ini perit bagi UMNO akan tetapi ia juga merupakan suatu hikmah kepada UMNO.

“Pembersihan dalaman UMNO berlaku secara automatik apabila golongan oportunis ini dapat dikenal pasti melalui sikap, kenyataan dan tindak tanduk mereka,” katanya, menambah ia sekurang-kurangnya dapat menjadi petunjuk arah penting dalam konteks pemilihan calon BN. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Penahanan pegawai kanan Menteri Sumber Manusia keputusan SPRM – PM

BUKIT MERTAJAM: Penahanan beberapa pegawai kanan kepada Menteri Sumber Manusia, V Sivakumar oleh Suruhanjaya Pencegahan Rasuah Malaysia (SPRM) merupakan keputusan badan itu sepenuhnya, kata Perdana Menteri, Datuk Seri Anwar Ibrahim.

Anwar berkata, sebagai Perdana Menteri, beliau hanya meminta SPRM untuk mengambil tindakan kepada sesiapa sahaja sekiranya mempunyai asas untuk berbuat demikian.

“Jangan kita mendahului daripada segi menjangka apa-apa yang lain kerana saya tidak ada pemakluman selain daripada dimaklum tentang penahanan (jika) tak salah tiga orang pegawai di kementerian (sumber manusia),” katanya.

Beliau berkata demikian kepada pemberita selepas mempengerusikan Majlis Pembangunan Bumiputera Pulau Pinang di sini, hari ini.

Media melaporkan pegawai kanan kepada V Sivakumar ditahan SPRM dalam serbuan di kementerian itu pagi semalam sementara seorang lagi pegawai kanan kepada menteri berkenaan ditahan hari ini bagi membantu siasatan.

Penahanan itu dipercayai mempunyai kaitan dengan dakwaan suspek telah menubuhkan sebuah agensi pengambilan pekerja asing untuk mendapatkan kelulusan kementerian berkenaan walaupun terdapat konflik kepentingan. – BERNAMA


Guru Bahasa Arab mengaku tidak bersalah cabul murid lelaki darjah enam

IPOH: Seorang guru Bahasa Arab sebuah sekolah rendah mengaku tidak bersalah di Mahkamah Sesyen Ipoh pada Jumaat atas dua tuduhan melakukan amang seksual fizikal terhadap seorang murid Darjah Enam, Jun lalu.

Tertuduh yang merupakan guru sebuah sekolah di Petaling Jaya, membuat pengakuan itu selepas pertuduhan terhadapnya dibacakan di hadapan Hakim Hilmiah Yusof.

Mengikut pertuduhan, tertuduh yang dipanggil ‘ustaz’ itu didakwa menyentuh kanak-kanak lelaki berusia 12 tahun dengan cara mencium, meraba dan menggosok kemaluan mangsa bagi maksud seksual.

Tertuduh didakwa melakukan amang seksual fizikal itu di sebuah bilik rumah peranginan di Pulau Pangkor antara pukul 10 malam hingga 11 malam pada 28 Jun lalu.

Dia yang masih bujang turut didakwa melakukan perbuatan sama terhadap mangsa sama di bilik sebuah resort berasingan, Pulau Pangkor antara pukul 10 malam hingga 12 tengah malam pada 30 Jun lalu.

Pendakwaan kedua-dua pertuduhan itu dilakukan mengikut Seksyen 14(a) Akta Kesalahan-Kesalahan Seksual Terhadap Kanak-Kanak 2017 yang menperuntukkan hukuman penjara sehingga 20 tahun dan boleh juga dikenakan hukuman sebat.

Mahkamah membenarkan tertuduh diikat jamin RM12,000 untuk kedua-dua pertuduhan dengan seorang penjamin dan tidak dibenarkan mengganggu mangsa.

Mahkamah kemudiannya menetapkan 5 Disember sebagai tarikh sebutan semula kes untuk serahan dokumen dan lantikan peguam.

Pendakwaan dikendalikan Timbalan Pendakwa Raya, Amira Nabihan Shahrir manakala tertuduh tidak diwakili peguam. – Awani

Author

Media Variasi

View all posts

View all posts


Banjir di Kampung Johan Setia, lapan mangsa diselamatkan

SHAH ALAM: Lapan mangsa diselamatkan pasukan penyelamat ekoran banjir yang melanda di Kampung Johan Setia, Klang, petang tadi.

Pengarah Jabatan Bomba dan Penyelamat Selangor, Norazam Khamis berkata, pihaknya telah menerima panggilan 5.49 petang dan anggota bomba dari Balai Bomba dan Penyelamat Sungai Pinang dan Balai Bomba dan Penyelamat Andalas sampai di lokasi 7.30 malam.

“Mengikut laporan awal kedalaman air adalah lebih dua kaki dan terdapat lima mangsa yang diselamat oleh pasukan bomba sukarela dan tiga mangsa warga emas diselamatkan anggota bomba,” katanya dalam kenyataan hari ini.

Beliau berkata kesemua mangsa kini ditempatkan di pusat pemindahan sementara di Sekolah Kebangsaan Johan Setia dan kerja-kerja menyelamat masih diteruskan dengan melakukan pemeriksaan di kawasan yang terlibat. – BERNAMA


Saman fitnah: Mahathir dakwa Ahmad Zahid sengaja bangkitkan isu perkauman

Dr Mahathir, 97, selaku plaintif berkata hanya dengan mempunyai salasilah keturunan yang berdarah India, tidak menjadikan beliau “kurang Melayu” atau “bukan Melayu”.

“Ini juga telah dibangkitkan oleh defendan (Ahmad Zahid) hanya selepas saya tidak lagi bersama UMNO yang jelas menunjukkan motif dan niat jahat defendan,” dakwa Dr Mahathir menerusi jawapan kepada pernyataan pembelaan Ahmad Zahid, yang difailkan pada 8 Sept lepas.

Dr Mahathir menyaman Ahmad Zahid, 69, pada 20 Julai lepas atas dakwaan mengeluarkan kenyataan berbaur fitnah berhubung isu ‘kutty’.

Ahli Parlimen Langkawi itu yang menjawab pembelaan Ahmad Zahid, turut mendakwa bekas timbalan perdana menteri itu sememangnya mempunyai niat jahat (malice) apabila memfitnah dengan menggelarnya sebagai ‘Mahathir anak lelaki Iskandar Kutty’ tanpa sebarang usul periksa tentang latar belakang atau keturunan beliau.

Dakwa Dr Mahathir, defendan juga gagal mengambil langkah wajar dan munasabah untuk mendapatkan penjelasan dan penerangan daripadanya sebelum membuat kenyataan fitnah itu.

Dr Mahathir dalam pernyataan tuntutannya mendakwa, Ahmad Zahid telah mengeluarkan kenyataan memfitnah terhadapnya semasa mesyuarat UMNO Bahagian di Kelana Jaya pada 30 Julai 2017 dan kenyataan itu diterbitkan semula di YouTube Astro Awani dan beberapa portal berita dalam talian, yang boleh diakses oleh pengguna Internet tanpa sebarang sekatan.

Dakwanya, kenyataan fitnah tersebut antaranya membawa maksud bahawa beliau bukan dilahirkan sebagai seorang Melayu atau Islam dengan nama asal yang didakwa sebagai ‘Mahathir anak lelaki Iskandar Kutty’ dan menggunakan orang Melayu semasa menjadi Perdana Menteri untuk mendapatkan keuntungan politik dan peribadinya selain memperkecilkan rakyat Malaysia berketurunan India Muslim.

Sementara itu, Ahmad Zahid dalam pernyataan pembelaan difailkan pada 17 Ogos lepas, menafikan kenyataan yang dibuat pada 30 Julai 2017 adalah berniat jahat untuk memfitnah dan merendahkan reputasi plaintif di khalayak umum.

Dakwa Presiden UMNO itu, nama “Mahathir anak lelaki Iskandar Kutty” merujuk kepada seorang individu berdasarkan maklumat dalam salinan kad pengenalan yang lama selain mendakwa beliau juga tidak mempunyai kawalan ke atas sebarang penerbitan video berhubung kenyataannya di platform media.

Peguam Mior Nor Haidir Suhaimi yang mewakili Dr Mahathir ketika dihubungi Bernama hari ini memaklumkan pada prosiding di hadapan Timbalan Pendaftar Nor Afidah Idris secara e-Review, mahkamah menetapkan 7 Nov ini untuk pengurusan kes selanjutnya. – BERNAMA


Imigresen beri kerjasama penuh kepada jawatankuasa siasatan insiden di KLIA

SEPANG: Jabatan Imigresen akan memberi kerjasama penuh pada Jawatankuasa Siasatan berhubung insiden melibatkan pegawai tinggi kerajaan dan pegawai Imigresen di Lapangan Terbang Antarabangsa Kuala Lumpur (KLIA) baru-baru ini, kata Ketua Pengarah Imigresen Datuk Seri Khairul Dzaimee Daud.

“Saya tidak boleh memberikan komen lanjut kerana jawatankuasa siasatan khas telahpun ditubuhkan dan Imigresen akan memberi kerjasama sepenuhnya kepada jawatankuasa yang telah ditubuhkan,” katanya kepada pemberita selepas sesi libat urus Jabatan Imigresen bersama agensi pelancongan di KLIA di sini hari ini.

Beliau juga enggan mengulas sama ada beliau turut terlibat dalam mesyuarat jawatankuasa berkenaan.

Sebelum ini tular di media sosial mengenai insiden yang mendakwa seorang pegawai tinggi kerajaan telah mengeluarkan kata-kata kesat terhadap seorang pegawai Imigresen di KLIA pada 3 Ogos lepas.

Susulan itu Ketua Setiausaha Negara Tan Sri Mohd Zuki Ali semalam mengumumkan mengenai penubuhan Jawatankuasa Siasatan bagi menyiasat dakwaan insiden di KLIA itu yang dipengerusikan Peguam Negara Tan Sri Idrus Harun.

Jawatankuasa itu turut dianggotai oleh Ketua Polis Negara Tan Sri Acryl Sani Abdullah Sani, Ketua Audit Negara Datuk Seri Nik Azman Nik Abdul Majid dan Ketua Pesuruhjaya Suruhanjaya Pencegahan Rasuah Malaysia Tan Sri Azam Baki. – BERNAMA


Sabah tuan rumah Persidangan Pelancongan Dunia 2022 November ini

KOTA KINABALU: Sabah akan menjadi tuan rumah Persidangan Pelancongan Dunia 2022 (WTC 2022) yang berlangsung di bandar raya ini pada 28 hingga 30 November depan.

Bertemakan ‘Tourism Futures Reimagined’, WTC 2022 menyasarkan kehadiran seramai 700 delegasi antarabangsa dan tempatan termasuk menteri-menteri pelancongan; pegawai-pegawai kanan kerajaan; ahli akademik dan tokoh-tokoh industri pelancongan dari seluruh dunia.

Ketua Menteri Sabah Datuk Seri Hajiji Noor berkata perkara itu dimaklumkan Menteri Pelancongan, Seni dan Budaya Datuk Seri Nancy Shukri ketika mengadakan kunjungan hormat ke pejabatnya di Menara Kinabalu di sini pada Rabu.

“WTC 2022 diharap akan dapat melonjakkan lagi pemulihan industri pelancongan di negeri ini,” katanya dalam kenyataan, sambil mengalu-alukan penganjuran persidangan bertaraf antarabangsa itu di Sabah.

Sementara itu dalam kenyataan sama, Nancy memaklumkan penganjuran WTC 2022 akan dilaksanakan secara kerjasama strategik antara MOTAC, kerajaan Sabah dan Lembaga Pelancongan Sabah.

Nancy berkata WTC merupakan persidangan eksklusif anjuran Malaysia dengan kerjasama Pertubuhan Pelancongan Dunia (UNWTO) yang diadakan setiap tiga tahun sekali, dan penganjuran kali keenam pada tahun ini adalah susulan kejayaan siri kelima WTC sebelum ini.

Beliau berkata pemilihan Sabah sebagai tuan rumah buat kali kedua, selepas pertama kali menganjurkan WTC lebih 12 tahun lepas, merupakan tanda pengiktirafan terhadap komitmen kerajaan Sabah dalam menerajui pembangunan sektor pelancongan.

Kepimpinan kerajaan Sabah telah berjaya meletakkan Negeri di Bawah Bayu itu sebagai destinasi pelancongan utama di persada dunia, katanya. – BERNAMA


Terserah RoS tentukan keabsahan keputusan PAU 2022 – Zahid

BAGAN DATUK: Presiden UMNO, Datuk Seri Dr Ahmad Zahid Hamidi menyerahkan kepada Jabatan Pendaftar Pertubuhan (RoS) untuk menentukan keabsahan usul tambahan yang diluluskan semasa Perhimpunan Agung UMNO (PAU) 2022 berkaitan jawatan tertinggi parti itu.

Beliau berkata, laporan mengandungi usul tambahan berkaitan jawatan Presiden dan Timbalan Presiden tidak dipertanding pada pemilihan parti akan datang perlu diabsahkan agar dapat menghentikan segala spekulasi dalam kalangan segelintir ahli yang tidak berpuas hati.

“Kita ikuti semua proses mengikut Perlembagaan UMNO dan peraturan mesyuarat telah diikuti oleh pengerusi persidangan. Semua langkah itu adalah mengikut peraturan.

“Jika ada sebarang aduan yang dibuat pada RoS, UMNO sangat terbuka untuk mereka kemukakannya,” katanya kepada pemberita di tapak projek pembinaan laluan Jambatan Bagan Datuk-Sejagop di sini hari ini.

Ahli Parlimen Bagan Datuk itu berkata, sepertimana termaktub dalam Akta Pertubuhan 1966, sudah menjadi ketetapan kepada mana-mana pertubuhan berdaftar untuk mengemukakan laporan persidangan kepada RoS.

Bagaimanapun, Timbalan Perdana Menteri itu berkata, laporan berkenaan bukanlah bagi tujuan kelulusan sebaliknya untuk pemakluman.

Pada Jumaat lepas, dua ahli UMNO menghantar aduan kepada RoS agar semakan dibuat terhadap usul tambahan yang diluluskan semasa PAU 2022 berkaitan jawatan Presiden dan Timbalan Presiden tidak dipertanding pada pemilihan parti akan datang.

Ahli UMNO Bahagian Kuala Nerus, Muhammad Aizat Fikri Mohd Nasir dan ahli UMNO Seremban, Muhammad Fiqri Firdaus Muhammad Rom meminta RoS menentukan sekiranya terdapat pertikaian terhadap usul tambahan yang dibawa pada PAU 2022.

Muhammad Aizat Fikri mendakwa atur cara mengemukakan usul tambahan itu adalah tidak sah dan bertentangan dengan Perlembagaan UMNO serta peraturan persidangan bahagian dan cawangan.

Pada 14 Januari lepas, majoriti perwakilan yang hadir pada perhimpunan itu menyatakan sokongan terhadap usul tambahan dicadangkan wakil UMNO Negeri Sembilan,  Mohd Shukri Shamsudin agar jawatan Presiden dan Timbalan Presiden tidak dipertanding dalam pemilihan parti akan datang. – BERNAMA


Harimau Malaya pamer permainan berkualiti benam Laos 5-0

KUALA LUMPUR: Kejayaan mengalahkan Laos dengan lima gol pada perlawanan kedua Kumpulan B Piala Persekutuan Bola Sepak ASEAN 2022 (AFF), membuktikan bahawa Harimau Malaya sebuah pasukan berkualiti tinggi.

Selepas menewaskan Kemboja 1-0 pada perlawanan pertama mereka pada Rabu, Ketua Jurulatih Bola Sepak Kebangsaan Kim Pan Gon berkata beliau dapat merasakan keinginan anak buahnya untuk menjaringkan sebanyak gol yang mereka mahukan, pada perlawanan yang berlangsung di hadapan 29,961 peminat di Stadium Nasional Bukit Jalil.

“Kami berhadapan dengan keadaan sukar pada separuh masa pertama kerana Laos bermain dengan baik dan tidak memberikan kami banyak ruang untuk menjaringkan gol. Ketika rehat separuh masa, saya menggalakkan pemain untuk menunjukkan lebih usaha dan melihat kepada potensi mereka.

“Kami tidak boleh hilang peluang yang diperolehi kerana kadang-kala ia suatu yang sukar didapati. Saya gembira pemain saya berikan reaksi yang bagus (separuh masa kedua) dan mereka tunjukkannya kerana mereka itu pemain yang bagus, tetapi saya rasa kita sepatutnya boleh menjaringkan lebih banyak gol,” katanya pada sidang media selepas perlawanan, malam tadi.

Ketika ditanya sama ada momentum yang sama dapat dibawa ketika bertemu juara dua kali Vietnam pada perlawanan seterusnya di Hanoi, jurulatih dari Korea Selatan itu hanya menyatakan: “kami bercadang untuk menyerang mereka”.

Jurulatih berusia 53 tahun itu juga memuji pemain pertahanan Ahmad Khuzaimi Piee, selepas beliau mahu duduk di bangku simpanan walaupun masih dalam dalam pemulihan, selepas cedera ketika perlawanan bertemu Myanmar di Stadium Thuwunna, Yangon.

“Beliau bersedia untuk duduk dibangku simpanan untuk memberikan sokongan pada rakan sepasukan, itu satu semangat berpasukan yang terbaik. Diharapkan beliau akan cepat sembuh, dengan pasukan perubatan kami berusaha sebaiknya untuk merawat beliau,” katanya.

Pan Gon juga gembira dengan sokongan yang bertenaga daripada peminat tempatan dan berterima kasih kerana kehadiran yang ramai pada perlawanan di Bukit Jalil.

Dalam pada itu, pemain tengah Brendan Gan berkata, beliau gembira untuk bersama dalam perlawanan itu, walaupun hanya masuk bagi mengantikan Muhammad Mukhairi Ajmal Mahadi pada separuh masa kedua dan bermain sebagai pertahanan tengah oleh Pan Gon.

“Saya rasa pasukan kejurulatihan telah menilai kesemua pemain, mereka tahu kekuatan dan kelemahan kami, jadi jika jurulatih mahukan kami bermain di posisi tertentu, kami perlu yakin untuk melakukannya,” katanya yang mahukan rakan sepasukan memberikan permainan terbaik ketika menentang Vietnam.

Sementara itu Ketua Jurulatih Laos, Michael Weiss, mengakui yang pemainnya tidak dapat menyaingi permainan pantas yang ditunjukkan Malaysia terutamanya pada separuh masa kedua, yang menyebabkan mereka melakukan kesilapan dan membenarkan pasukan tuan rumah menjaringkan empat lagi gol selepas hanya melepaskan satu gol pada separuh masa pertama.

“Tahniah Malaysia atas kemenangan itu. Kami perlu lupakannya, dan bersedia semula untuk berhadapan perlawanan seterusnya menetang Singapura, selepas ini,” katanya. – BERNAMA


Serang Kamal Adli guna cota: Nabil direman dua minggu, perlu jalani ujian psikiatri

SINGAPURA: Mahkamah Singapura hari ini memutuskan seorang lelaki yang didakwa menyerang pelakon, Kamal Adli, direman dua minggu bagi menjalani ujian psikiatri.

Keputusan itu ditetapkan Hakim Daerah Terence Tay, yang bersetuju dengan permohonan pendakwa raya menahan tertuduh bagi melakukan pemeriksaan kesihatan di Institut Kesihatan Mental.

Tertuduh, Muhammah Nabil Rashid, 33, dibicarakan secara dalam talian dari penjara tahanannya kerana terlibat dalam kes menyebabkan kecederaan menggunakan senjata berbahaya.

Muhammad Nabil dituduh memukul Kamal menggunakan cota di Dewan Ekspo Singapura 5A kira-kira pukul 9.20 malam Ahad.

Berdasarkan kertas pertuduhan, tindakan Muhammad Nabil itu mengakibatkan Kamal mengalami luka 3cm di belakang kepalanya, lapor CNA pada Selasa.

Pihak polis telah merampas cota berkenaan untuk dijadikan bahan bukti dan siasatan sedang dijalankan manakala Kamal yang cedera parah terpaksa menjalani pembedahan di sebuah hospital di Singapura.

Mahkamah menetapkan sebutan semula kes itu pada 28 Mac ini.

Untuk rekod, insiden Kamal diserang dengan cota itu berlaku ketika dia dan isterinya yang juga pelakon, Uqasha Senrose, menghadiri acara Hari Raya Mega Sale 2023 yang berlangsung di Dewan 5A, Singapore Expo.

Author

Diyana Rahip

View all posts

View all posts


Isu guna duit judi: Anwar tegaskan tidak keluar kenyataan jika tiada asas

Justeru, beliau meminta Pengerusi PN, Tan Sri Muhyiddin Yassin membaca kenyataannya dengan lengkap sebelum mengambil sebarang tindakan undang-undang.

“Tetapi kalau dia hendak teruskan, silakan. Saya tidak akan keluar kenyataan kalau saya tiada asas,” katanya kepada pemberita selepas merasmikan Pesta Buku Antarabangsa Kuala Lumpur (PBAKL) 2023 di Pusat Dagangan Dunia Kuala Lumpur (WTCKL), hari ini.

Anwar juga berkata, siasatan berhubung isu itu melibatkan pelbagai agensi, justeru siasatan atau tindakan hanya akan diambil selepas mempunyai bukti.

Semalam, dilaporkan bahawa Muhyiddin menuntut Anwar serta Timbalan Perdana Menteri, Datuk Seri Dr Ahmad Zahid Hamidi memohon maaf kerana mendakwa PN menggunakan wang judi pada  PRU15 dan akan berbincang dengan peguam berhubung tindakan seterusnya.

Semalam, Menteri di Jabatan Perdana Menteri (Undang-Undang dan Reformasi Institusi) Datuk Seri Azalina Othman Said berkata jawapan bertulis beliau di Dewan Rakyat pada Isnin mengenai siasatan berhubung dakwaan ada parti komponen PN mendapat sumbangan dana judi semasa kempen pilihan raya umum lepas, tidak menyatakan bahawa siasatan itu sudah dihentikan atau digugurkan.

Jawapan Azalina menyatakan Suruhanjaya Pencegahan Rasuah Malaysia (SPRM) telah menjalankan kajian terperinci berkaitan maklumat itu namun mendapati ia terlalu umum dan tiada pihak yang boleh mengesahkan isu tersebut justeru, tiada apa-apa fail siasatan dibuka.

Diminta mengulas mengenai desas-desus rombakan Kabinet, Anwar secara berseloroh berkata “ada cadangan, sila tulis kepada saya, saya akan beri pertimbangan.” – BERNAMA


‘King’ buat hal, kali ini potong laluan kecemasan sebelum nahas

CYBERJAYA: Seorang penunggang motosikal nekad mengejar seorang pemandu kereta yang memandu kenderaan secara berbahaya baru-baru ini.

Menerusi video tular, pemandu kereta jenis Perodua Myvi putih itu pada mulanya dilihat memotong penunggang motosikal terbabit pada laluan kecemasan.

Lebih merisaukan, tindakan itu dibuat ketika terdapat sebuah lori tangki pada sebelah kanan kedua-dua kenderaan tersebut.

Berang apabila dirinya hampir mengalami kemalangan, penunggang motosikal itu kemudian bertindak mengejar pemandu kereta terbabit.

Tidak beberapa lama kemudian, penunggang motosikal itu berhenti di sebuah persimpangan jalan raya, dan dilihat berpuas hati selepas mendapati pemandu Myvi tersebut mengalami kemalangan.

Kedua-dua individu itu kemudian turun dari kenderaan masing-masing untuk melihat kerosakan dialami kereta terbabit.

Penunggang motosikal tersebut menjelaskan kepada pemandu terbabit bahawa dia memandu kenderaan secara berbahaya.

Namun, pemandu itu tidak mengakui kesalahannya, sebaliknya hanya tertumpu kepada kerosakan pada Myvi tersebut.

Pada masa sama, penunggang terbabit mendakwa bahawa, gerak-geri pemandu terbabit ketika memandu  secara berbahaya sudah pun dirakam.

Tidak dapat dipastikan lokasi sebenar kejadian itu, namun ia tular di media sosial sejak Sabtu.

Sehingga berita ini ditulis, masih belum ada sebarang kenyataan pihak berkuasa berhubung perkara tersebut.

Author

Fazleen Safina Abd Jamil

View all posts

View all posts


Berjayakah kempen ‘Kosongkan Old Trafford’ aksi lawan Liverpool Selasa ini?

Oleh: WAHYUDIN AL-BALINGI

PEMINAT Manchester United merancang untuk mengosongkan Old Trafford apabila mereka menentang musuh ketat, Liverpool dalam saingan Liga Perdana Inggeris pagi Selasa ini sebagai sebahagian daripada protes terhadap pemilikan Glazers.

Ia sebagai tanda boikot peminat The Red Devils dengan tanda pagar #emptyoldtraffod ‘Kosongkan Old Trafford’ yang sedang trending di Twitter.

Kekecewaan terhadap keluarga pemilik asal Amerika Syarikat itu semakin menjadi-jadi setelah United dikalahkan Brighton 1-2 pada aksi pembukaan liga dan terbaru dibelasah 4-0 oleh Brentford.

Selaras dengan kedudukan tercorot liga yang tidak pernah difikirkan penyokong, ancaman boikot terus menerus dilakukan sebagai bentuk ancaman terhadap Keluarga Glazers.

“Kerusi saya akan kosong untuk pertandingan melawan Liverpool. Mari lakukan ini, inilah masanya #EmptyOldTrafford,” tulis salah satu peminat dilapor Daily Star.

“Jika anda cintakan Manchester United, maka jauhkan dari Old Trafford. Ini sangat berharga kawan-kawan #GlazersSellManUtd #EmptyOldTrafford,” tulis peminat lain melalui Twitter.

Keluarga Glazer sebenarnya sudah menjadi pemilik Manchester United sejak 2005.

Meskipun meraih banyak kejayaan bersama Keluarga Glazer hingga 2013 atau era Sir Alex Ferguson, peminat United tetap kecewa dengan cara keluarga tersebut menguruskan kelab.

Perlawanan berdepan Liverpool merupakan akis ketiga Manchester United musim ini.

Author

Media Variasi

View all posts

View all posts


Isu penyeludupan produk tembakau, produk beralkohol antara tumpuan Dewan Rakyat

KUALA LUMPUR: Isu mengenai penyeludupan produk tembakau dan rokok serta  produk beralkohol antara yang dibangkitkan pada persidangan Dewan Rakyat, di sini hari ini.

Berdasarkan Aturan Urusan Mesyuarat, soalan berkenaan akan ditanya oleh Datuk Wan Saifulruddin Wan Jan (PN-Tasek Gelugor) pada sesi Pertanyaan Bagi Jawab Lisan yang antara lain meminta anggaran kerugian hasil duti eksais, cukai jualan dan duti import akibat penyeludupan itu.

Sementara itu, Fong Kui Lun (PH-Bukit Bintang) meminta Menteri Pembangunan Wanita, Keluarga dan Masyarakat menyatakan tindakan tegas berhubung kes penderaan kanak-kanak yang semakin serius di pusat jagaan kanak-kanak seluruh negara.

Datuk Seri Tuan Ibrahim Tuan Man (PN-Kubang Kerian) pula meminta Menteri Pertanian dan Keterjaminan Makanan  menyatakan status terkini program SMART Sawah Berskala Besar (SMART SBB) yang dilaksanakan sebelum ini.

Turut bertanyakan soalan ialah Lim Guan Eng (PH-Bagan) yang meminta Menteri Kewangan menyatakan sebab utama pengukuhan nilai mata wang ringgit selepas Kerajaan Perpaduan ditubuhkan dengan mata wang asing seperti Dollar US, Singapura dan Rupiah Indonesia serta kesan ke atas ekonomi dan inflasi negara.

Selesai sesi soal jawab, menteri-menteri akan menjawab perbahasan Usul Menjunjung Kasih Titah Diraja mengikut kementerian masing-masing. -BERNAMA


PM jemput warga Negeri Sembilan ke sesi Temu Anwar di USIM Sabtu ini

KUALA LUMPUR: Perdana Menteri, Datuk Seri Anwar Ibrahim menjemput warga Negeri Sembilan untuk ikut serta dalam sesi Temu Anwar pada Sabtu ini (24 Jun), di Universiti Sains Islam Malaysia (USIM), Nilai.

Perdana Menteri menerusi catatan di Twitter hari ini berkata pendaftaran boleh dibuat menerusi laman web temuanwar.com.

“Saya menantikan soalan dan pendapat semua pihak dalam sesi santai dan penuh harmoni, bagi meraikan perbezaan serta pandangan.

“Kita jumpa Sabtu ini!,” kata Anwar.

Berdasarkan poster yang dikongsi menerusi catatan itu, sesi Temu Anwar akan berlangsung pada Sabtu ini, 1.30 tengah hari di Dewan Tuanku Canselor USIM. – BERNAMA


MFL perkenal logo baharu Liga Malaysia

LIGA Malaysia 2023 bakal berwajah baharu apabila Malaysian Football League (MFL) memperkenalkan logo baharu bagi pertandingan-pertandingan Liga Malaysia yang akan datang.

Pembaharuan logo ini termasuk Piala Sultan Haji Ahmad Shah, Liga Super, Piala Malaysia dan Piala FA.

Perubahan logo ini cukup signifikan dengan penstrukturan semula yang dibuat oleh MFL untuk Liga Malaysia lebih kompetitif.

MFL hari ini melancarkan logo baharu pertandingan-pertandingan dalam Liga Malaysia yang akan mula digunakan bagi musim 2023.

Logo yang dipaparkan untuk enam pertandingan ini sebagai usaha MFL untuk menyuntik nafas baharu kepada saingan Liga Malaysia.#LigaMalaysia2023

— Malaysian Football League (@MFL_MY) January 31, 2023

Selain itu, MFL turut memperkenalkan Piala MFL dalam saingan Liga Malaysia 2023 kali ini. Pasukan yang berada di Liga Simpanan akan merebut Piala MFL.

Pasukan yang bersaing di Liga Simpanan ini merupakan pasukan bawah 23 tahun bagi setiap pasukan yang bertanding di Liga Super termasuk pasukan Perak 2, Terengganu 2 dan JDT 2.

Dengan pembaharuan yang dilakukan MFL ini dapat menyuntik nafas baharu dalam dalam saingan Liga Malaysia.

Author

Muhammad Nor Fadzly Mahat

View all posts

View all posts


Tindakan tegas terhadap mahasiswa jual PerantiSiswa

PUTRAJAYA: Menteri Komunikasi dan Multimedia, Tan Sri Annuar Musa hari ini yang mengesahkan berlakunya kes penjualan semula PerantiSiswa diperolehi di bawah Program PerantiSiswa Keluarga Malaysia, berkata tindakan tegas akan dikenakan terhadap individu yang melakukannya.

Setakat ini, katanya terdapat 14 kes penjualan semula PerantiSiswa yang dikesan di seluruh negara, dan pemantauan terhadap perkara itu sedang dilakukan oleh Kementerian Perdagangan Dalam Negeri dan Hal Ehwal Pengguna (KPDNHEP).

“Ada tindakan tertentu akan diambil terhadap penjual peranti, contohnya paparkan nama secara terbuka untuk pengetahuan umum di portal PerantiSiswa atau maklumkan kepada pihak universiti,” katanya selepas mempengerusikan mesyuarat Pasukan Khas Jihad Tangani Inflasi di sini hari ini.

Program PerantiSiswa Keluarga Malaysia adalah inisiatif Kementerian Komunikasi dan Multimedia Malaysia (K-KOMM), bertujuan membantu proses pembelajaran mahasiswa Institut Pengajian Tinggi yang berada dalam kelompok B40.

Semalam, tular di media sosial mengenai tindakan mahasiswa menjual PerantiSiswa jenis Samsung Galaxy Tab A8 LTE bersama beberapa aksesori yang diperoleh, dengan harga lebih murah daripada harga pasaran.

Annuar berkata, tindakan menjual semula peranti itu adalah satu tindakan yang tidak bertanggungjawab dan kerajaan memandang serius perkara itu.

Beliau berkata peranti yang diedarkan, mempunyai beberapa aplikasi tertentu yang mampu mengesan keberadaan peranti itu sama ada di universiti atau lokasi lain.

“Peranti ini ada keupayaan untuk buat ‘tracking’ siapa pemilik yang telah jual dan ada beberapa peranti telah disekat penggunaannya,” katanya PerantiSiswa yang diagihkan adalah amanah dan ia bukan untuk dijual.

Beliau berkata tindakan menjual peranti itu sama seperti melanggar ‘akujanji’ untuk menggunakan peranti tersebut bagi kegunaan sendiri, seperti  yang ditandatangani mereka ketika menerima peranti tersebut.

“Perbuatan ini diharap dapat dihentikan segera… saya zahir rasa terkilan dan dukacita, kerana penerima PerantiSiswa menjualnya secara terbuka secara dalam talian… saya fikir ia tindakan tidak wajar,” katanya.

Annuar berkata K-KOM bersedia mengkaji pelaksanaan ‘buy back policy’ bagi penerima PerantiSiswa untuk menjual peranti mereka, sekiranya mereka tidak mahu menggunakan peranti itu lagi.

“Mereka yang tidak mahu guna, mungkin ada kaedah ‘buy back’ yang sesuai sesuai selepas setahun… saya akan minta kaji kaedah berbanding jual peranti itu dengan harga murah… ia tindakan tidak baik,” katanya.

Sementara itu, Annuar berkata pihaknya komited untuk terus mengagihkan peranti di bawah Program PerantiSiswa Keluarga Malaysia kepada pemohon yang diluluskan dengan segera, meski pun wujud kes penjualan semula peranti itu oleh segelintir pihak.

“Saya telah letakkan sasaran untuk agihkan PerantiSiswa yang diluluskan sebelum 31 November ini. Pengedaran tetap disegerakan dan akan terus berjalan kerana kes-kes penjualan peranti ini adalah kecil,” katanya.

Setakat 18 Oktober lepas, sebanyak 474,311 permohonan untuk PerantiSiswa Keluarga Malaysia diterima melibatkan 95,882 bagi fasa pertama dan 378,429 untuk fasa kedua. – BERNAMA


Tiada perarakan ‘doktor mogok’ di Johor

JOHOR BAHRU: Tiada perarakan kecil atau demonstrasi awam dikesan berlaku di fasiliti kesihatan awam di negeri ini susulan mogok yang dilancarkan doktor kontrak mulai hari ini hingga Rabu.

Pengerusi Jawatankuasa Kesihatan dan Perpaduan Johor, Ling Tian Soon berkata, pemantauan di fasiliti kerajaan sejak pagi tadi mendapati perkhidmatan perawatan pesakit di klinik kesihatan dan hospital serta semua prosedur elektif yang dijadualkan, berjalan lancar seperti biasa.

Katanya, tiada kesesakan luar biasa di fasiliti kesihatan awam negeri ini dan bilangan pegawai perubatan yang tidak hadir bertugas atau bercuti juga terkawal.

“Pemantauan berterusan dilakukan oleh semua Ketua Pusat Tanggungjawab bagi memastikan penyampaian perkhidmatan kesihatan kepada pesakit sama ada di klinik atau hospital negeri ini berjalan lancar.

“Segala permasalahan pasti ada penyelesaian, namun mengadakan mogok bukanlah solusi terbaik.

“Saya berterima kasih kepada doktor-doktor kontrak di Johor kerana tidak membabitkan diri dalam rancangan untuk mogok selama tiga hari dan terus menawarkan khidmat yang terbaik untuk semua pesakit,” katanya dalam kenyataan hari ini.

Menurutnya sebagai wakil kepada kerajaan negeri, beliau terbuka untuk mendengar rintihan doktor kontrak supaya dapat menyampaikan hasrat mereka kepada kementerian meskipun perkara itu bukan di bawah bidang kuasa kerajaan negeri.

Dalam pada itu, Tian Soon mencadangkan Kabinet menubuhkan Jawatankuasa Peringkat Tertinggi menggabungkan beberapa kementerian dan agensi termasuk Ketua Setiausaha Negara (KSN) bagi menangani isu doktor kontrak ini.

Terdahulu tular di laman sosial mengenai doktor kontrak merancang melakukan mogok selama tiga hari di seluruh negara bermula hari ini kerana dikatakan kecewa dan tertekan dengan sistem penjagaan kesihatan negara.

Kumpulan doktor kontrak itu juga dilaporkan tidak berganjak daripada keputusan mereka untuk meneruskan tindakan tersebut, meskipun telah dinasihatkan KKM untuk tidak berbuat demikian. – BERNAMA


Sistem bermain Man City sungguh rumit, kata Haaland

Oleh: WAHYUDIN AL-BALINGI

WALAUPUN tampil tajam di awal musim ini bersama Manchester City, Erling Haaland akui sistem permainan kelab itu begitu merumitkan.

Ia menyebabkan penyerang The Citizens harus berkerja keras agar dapat segera menyesuaikan dalam skema permainan diterapkan jurulatih.

Halaand mendedahkannya semasa dalam program temubual kepada Telemundo Deportes. Dia memberitahu, pengurusnya, Pep Guardiola sebagai ‘mania bola sepak’.

“Menurut saya, dia (Guardiola) itu seperti mania bola sepak, sama seperti saya. Kami sama-sama menyukai bola sepak.

“Dia dulunya seorang pemain dan kini menjadi pengurus, dia tergila-gila dengan bola sepak dan saya sukakan dia memikirkan segala perkata berkaitan bola sepak, bagaimana kamu memperbaiki diri, ini yang saya suka darinya.

“Keupayaan saya untuk menyesuaikan diri setakat ini berjalan baik. Kamu boleh lihat dari gol yang saya cetak dan juga cara kami bermain. Sistemnya sungguh rumit, saya masuk ke dalam pasukan dan mencuba memahami taktik secepat mungkin kerana tak ada banyak masa.

“Saya tak boleh membuang masa melakukan hal yang lain. Jadi saya terus mencuba bersatu dengan pasukan secepat yang saya boleh. Sistem permainannya bagus, sungguh rumit, tapi bagus,” jelas Haaland.

Haaland telah meledak 12 gol dalam 8 perlawanan di seluruh pertandingan musim ini bersama Man City. Dia seolah-olah sudah lama bermain bersama Kevin De Bruyne walhal baru direkrut musim panas lalu.

Kehadirannya diharapkan bukan sekadar melanjutkan dominasi Man City di Liga Perdana Inggeris, namun juga mampu mengakhiri penantian menjulang Liga Juara-Juara yang belum lagi dimenangi.

Man City pernah masuk final pada 2021, tetapi tewas 0-1 kepada Chelsea.

Author

Media Variasi

View all posts

View all posts


Lagi kes ‘penyewa dari neraka’! Tuan rumah melayang RM6,000 baiki kerosakan

TUAN rumah mana yang tidak kecewa apabila melihat rumah yang disewakan bertukar menjadi seperti tempat longgokan sampah dek kerana sikap penyewa yang pengotor dan tidak bertanggungjawab.

Terbaru, seorang pengguna Facebook, Abdul Latif Ab Razak meluahkan kekesalan terhadap sikap penyewa yang menyewa di kediaman ibu bapanya di Ipoh, Perak.

Menurutnya, rumah sewa itu bukan sahaja dibiarkan tanpa dikemas malah, turut ditinggalkan dalam keadaan yang begitu kotor dan menjijikkan.

“Kesian kat mak pak aku kena hadap penyewa mental camni.

“Rumah di Taman Cempaka, Ipoh ni sikit punya strategik kawasan dia nak apa kemudahan semua berhampiran ja.

“Tapi dah tertulis ujian kami sekeluarga selalu dapat penyewa begini… bukan sekali dua berlaku,” luahnya.

Tambah Latif, duit sewa yang sepatutnya dijadikan sebagai pendapatan bulanan kini terpaksa dibelanjakan untuk membaik pulih kerosakan rumah terbabit.

“Dari sepatutnya raih pasif income tapi jadi sebaliknya… kos membersih, tunggakan sewa, hutang bil api dan air.

“Tambah lagi nak baik pulih kerosakan sudah cecah RM6,000 (menyamai nilai sewaan selama setahun!

“Tak semudah ABC ye nak raih income melalui rumah sewa… saranan aku keperluan melantik Real Estate Negotiator adalah menjadi kewajipan pada setiap pemilik aset,” jelasnya

Tidak mahu sejarah berulang, Latif menegaskan selepas ini dia akan meminta penyewa menyediakan beberapa dokumen seperti yang tertakluk dalam undang-undang.

“Lepas ni kena letak tepi dah bab kesian kat orang lain… kita baca konon nak mudahkan urusan mereka yang sedang dalam kesulitan.

“Biarlah lebih bertegas jangan naif sangat! Nak masuk sewa rumah kena ikut law.

“Deposit, agreement dan detail lengkap penyewa semua ada, sebab bila jadi macam ni sapa nak kesian kat kita,” akhirinya.

Author

Nurul Ain Japri

View all posts

View all posts


Annuar puji PAS kekal hasrat cari kesepakatan dengan UMNO, Bersatu

KUALA LUMPUR: Ketua Bahagian UMNO Ketereh, Tan Sri Annuar Musa memuji tindakan PAS yang terus mengekalkan hasrat mencari kesepakatan antara parti itu dengan UMNO dan Bersatu bagi menghadapi Pilihan Raya Umum Ke-15 (PRU15).

Bekas Setiausaha Agung UMNO berkata, tindakan PAS itu menepati maksud serta panduan syariah dalam mencari kebaikan dan menolak kemudaratan yang lebih besar.

“Ia terus membuka pintu perundingan dan perbincangan. Begitu juga UMNO. Presiden (Datuk Seri Dr Ahmad Zahid Hamidi) telah membuka kunci permuafakatan kerana hati kecilnya dan para pemimpin mahukan umat yang bersatu.

“Kita sememangnya diperintahkan Allah agar berpegang teguh pada tali Allah dan tidak bercerai-berai. Teruskanlah usaha kerana di mana ada daya di situ ada jaya,” katanya dalam hantaran di Facebook hari ini.

Tan Sri Abdul Hadi Awang dalam kenyataan selepas Mesyuarat Jawatankuasa Kerja PAS Pusat hari ini berkata parti itu berpandangan perlu ada ‘keanjalan’ dalam rundingan antara ketiga-tiga parti teras Melayu terbabit seterusnya menjamin kestabilan politik negara pasca PRU15.

Presiden PAS itu berkata ia termasuk syarat-syarat yang dikemukakan dan rundingan kerusi yang sedang diusahakan. – BERNAMA


Polis tumpas aktiviti edar dadah RM1.57 juta, lima lelaki direman

IPOH: Polis berjaya menumpaskan aktiviti pengedaran dadah yang aktif tidak sampai sebulan selepas menahan lima lelaki di dua lokasi berasingan di sekitar Ipoh bersama dadah bernilai RM1.57 juta pada Rabu.

Ketua Polis Perak, Datuk Seri Mohd Yusri Hassan Basri berkata sepasukan anggota dan pegawai dari Jabatan Siasatan Jenayah Narkotik Ibu Pejabat Polis Daerah (IPD) Ipoh telah menahan tiga lelaki berusia 20 hingga 25 tahun di tepi jalan, Jalan Gopeng, Kampung Gunung Rapat dekat sini, pada jam 9.15 malam.

Katanya, hasil pemeriksaan di dalam sebuah kereta, pihak polis menemukan pelbagai jenis dadah jenis Ketamine dan Methamphetamine dengan anggaran berat lebih daripada 20 kilogram (kg).

“Pihak polis berjaya menemukan dadah dipercayai jenis Ketamine anggaran berat 26.18 kg; cecair disyaki dadah Ketamine anggaran berat 3,350 milliliter (ml); dan dadah Methamphetamine anggaran berat 1.82 gram (g).

“Susulan dari serbuan tersebut, pihak polis juga telah menahan dua lelaki yang berumur lingkungan 21 hingga 27 tahun di sebuah rumah di Kampung Rapat, yang dipercayai terlibat dalam aktiviti pengedaran dadah jenis Ketamine,” katanya.

Beliau berkata demikian kepada pemberita pada sidang media di Ibu Pejabat Polis Kontinjen (IPK) Perak, dekat sini, pada Jumaat.

Menurutnya lagi, hasil ujian saringan awal air kencing yang dijalankan mendapati empat suspek positif dadah jenis tetrahdyrocannabino (THC) sementara seorang negatif daripada sebarang dadah.

Katanya hasil semakan turut mendapati empat daripada mereka mempunyai pelbagai rekod lampau berkenaan kesalahan jenayah dan dadah manakala seorang suspek tidak mempunyai rekod lampau.

“Daripada kelima-lima suspek yang ditangkap, tiga daripada mereka bekerja sebagai penjaga stor kilang, tukang cuci kenderaan, serta kelindan lori sementara dua penganggur,” ujarnya.

Dalam pada itu, Mohd Yusri berkata, pihaknya turut menyita sebuah kereta, dua motosikal dan wang tunai yang kesemuanya berjumlah RM30,380 di bawah Akta Dadah Berbahaya (Pelucuthakan Harta) 1988.

“Berdasarkan siasatan yang dijalankan, sindiket ini dipercayai mula aktif dalam aktiviti pengedaran dadah sejak awal September ini.

“Dadah yang dirampas disyaki untuk diedarkan di pasaran tempatan di Perak yang mana dianggarkan jumlah dadah yang dirampas boleh digunakan seramai 52,352 orang penagih dadah,” katanya lagi.

Mohd Yusri berkata kelima-lima suspek direman selama tujuh hari bermula 21 September dan kes disiasat di bawah Seksyen 39B Akta Dadah Berbahaya 1952. – Astro Awani

Author

Media Variasi

View all posts

View all posts


Sektor swasta diminta bantu arena sukan negara – Norza

KUALA LUMPUR: Presiden Majlis Olimpik Malaysia (MOM), Tan Sri Mohamad Norza Zakaria menyeru agar lebih banyak sektor swasta tampil membantu arena sukan negara bagi mengharungi tahun mencabar pada 2023, khususnya dari segi kewangan dalam merealisasikan sasaran emas pertama di Sukan Olimpik Paris 2024.

Beliau berkata, walaupun kerajaan menyediakan RM332 juta untuk program latihan dan pembangunan kemudahan sukan dalam Bajet 2023, peruntukan itu dirasakan masih tidak mencukupi.

Ini kerana katanya, kontinjen negara bakal mengharungi tahun penting apabila menghadapi temasya utama seperti Sukan SEA Kemboja pada 5-17 Mei dan Sukan Asia Hangzhou di China (23 September -8 Oktober), selain kejohanan-kejohanan kelayakan ke Sukan Olimpik 2024, yang memerlukan bajet lebih tinggi.

“Peruntukan diberikan untuk tahun depan hampir sama dengan tahun-tahun sebelum ini. Ini merupakan satu ekosistem yang baik untuk sukan negara, tapi kita mesti setanding dengan tahap pelaburan pesaing kita jika ingin kekal berdaya saing.

“Dengan beberapa temasya dan kejohanan utama pada 2023, ini tentu sahaja akan merisaukan kerana kita memerlukan perbelanjaan yang banyak terutamanya untuk merealisasikan sasaran emas pertama negara di Sukan Olimpik,” katanya ketika dihubungi di Jakarta.

Menurutnya, 2023 adalah tahun penting apabila Sukan SEA sahaja mempertandingkan lebih 600 acara dari 37 jenis sukan manakala atlet negara juga perlu menyertai lebih banyak kejohanan di peringkat antarabangsa berbanding 2021 atau 2022, bagi memburu tempat serta mengumpul mata kelayakan ke Sukan Olimpik Paris 2024.

Menteri Kewangan, Tengku Datuk Seri Zafrul Tengku Abdul Aziz ketika pembentangan Rang Undang-Undang Perbekalan 2023 di Dewan Rakyat hari ini mengumumkan, peruntukan RM154 juta untuk pembangunan sukan serta RM145 juta untuk menyelenggara, menaik taraf dan membina kemudahan sukan di seluruh negara.

Beliau turut mengumumkan RM20 juta untuk membuka peluang belia terlibat dalam sukan permotoran di platform yang betul melalui pembangunan litar drag; RM13 juta untuk e-sukan dan RM12 juta bagi pembangunan sukan Orang Kurang Upaya (OKU).

Mohamad Norza turut berterima kasih kepada Perdana Menteri Datuk Seri Ismail Sabri Yaakob atas bantuan RM5 juta disalurkan kepada bekas atlet yang banyak memberikan sumbangan kepada negara menerusi Yayasan Kebajikan Atlet Kebangsaan (YAKEB).

“Tentu sahaja Perdana Menteri kita yang pernah menjadi Menteri Belia dan Sukan tahu perit dan penat lelah menjadi atlet, turut menghadapi masalah kesihatan dan masalah-masalah lain yang perlu dibantu,” katanya.

Bagi sukan massa dan gaya hidup sihat, Tengku Zafrul mengumumkan RM15 juta bagi Agenda Nasional Malaysia Sihat; RM10 juta untuk Hari Sukan Negara (HSN) dan Jelajah Fit Malaysia, selain potongan cukai ke atas sumbangan kepada pembangunan sukan di peringkat akar umbi. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Tamat penantian 15 tahun, beregu boling padang negara muncul juara dunia

KUALA LUMPUR: Beregu boling padang negara, Nur Ain Nabilah Tarmizi dan Aleena Nawawi mencipta sensasi apabila menamatkan penantian 15 tahun Malaysia dengan muncul juara di Kejohanan Boling Padang Dunia yang berlangsung di Gold Coast, Australia, pada Sabtu.

Pasangan yang kali pertama beraksi di kejohanan tertinggi itu cemerlang, apabila menewaskan pemenang pingat gangsa Sukan Komanwel Birmingham 2022 dari Malta, Rebecca Rixon dan Connie Leigh Rixon 15-11 pada aksi final.

Kejayaan itu dianggap pengubat duka buat Nabilah yang sebelum ini tewas di peringkat suku akhir acara tiga sepasukan kepada New Zealand ketika berpasangan dengan Syafiqa Haidar Rahman dan Azlina Arshad.

“Ia adalah persembahan yang menakjubkan daripada kami apabila dapat menewaskan pasangan Malta. Sudah tentu saya sangat gembira.

“Ini adalah kali pertama kami beraksi di Kejohanan Dunia dan kami dapat apa yang kami mahukan,” kata Nabilah seperti dilapor Berita Harian.

Sementara itu, Aleena, berkata, dia berbangga dapat mengharumkan nama negara di pentas antarabangsa walaupun mendapat tentangan sengit daripada lawan.

“Terima kasih kepada Nabilah kerana banyak membantu sekali gus membawa pulang emas untuk kami pada penyertaan kali ini,” katanya.

Kali terakhir Malaysia muncul juara dunia adalah menerusi Safuan Said dalam acara perseorangan lelaki pada 2008 di Christchurch, New Zealand.

Author

Fazleen Safina Abd Jamil

View all posts

View all posts


Pearly-Thinaah yakin kekal prestasi baik di Terbuka Singapura

KUALA LUMPUR: Beregu wanita utama negara Pearly Tan-M.Thinaah optimis dapat mengekalkan prestasi baik mereka pada Terbuka Singapura 2023 minggu depan.

Thinaah berkata, mereka tidak lagi memikirkan tentang apa yang berlaku di Kejohanan Masters Malaysia minggu lepas yang menyaksikan pasangan itu hampir merangkul kejuaraan di gelanggang sendiri, sebelum dikecewakan beregu Korea Selatan, Baek Ha Na-Lee So Hee 20-22, 21-8, 17-21, usai pertarungan satu jam 41 minit.

“Persediaan kami untuk Terbuka Singapura berjalan lancar pada ketika ini. Apa yang telah berlaku sudahpun berlalu, kami tak mahu memikirkan tentang Masters Malaysia lagi.

“Kami harap untuk perbaiki dari segi strategi, corak permainan dan (bermain) lebih agresif,” katanya kepada pemberita selepas sesi latihan, di sini, hari ini.

Ditanya adakah mereka mampu merapatkan jurang dengan beregu di ranking lima teratas, pemain berusia 25 tahun itu berkata mereka tidak terlalu memikirkan tentang perkara itu dan hanya mahu menikmati permainan.

Meskipun tewas pada pusingan akhir Masters Malaysia, Pearly-Thinaah memenangi hati rakyat Malaysia dengan semangat juang tinggi yang ditunjukkan mereka, selain kental mengharungi empat perlawanan panjang yang mengambil masa secara total lima jam 54 minit.

Pasangan nombor 11 dunia itu mempamerkan aksi luar biasa apabila bertahan selama sekurang-kurangnya sejam bagi setiap perlawanan itu, bermula pusingan kedua hingga ke final, meskipun Pearly baru sembuh daripada influenza.

Juara Sukan Komanwel 2022 itu turut mencipta rekod tidak rasmi permainan rali terpanjang dengan 211 pukulan ketika menewaskan beregu Jepun Rena Miyaura-Ayako Sakuramoto 21-18, 8-21, 21-19 dalam perlawanan satu jam 51 minit pada suku akhir.

Pearly-Thinaah akan membuka kempen Terbuka Singapura, yang akan bermula pada 6 hingga 11 Jun ini, dengan menentang Rin Iwanaga-Kie Nakanishi dari Jepun. – BERNAMA


Anwar diberi sambutan rasmi di Istana Malacanang

MANILA: Perdana Menteri, Datuk Seri Anwar Ibrahim akan mengadakan perbincangan dengan Presiden Ferdinand Marcos Jr, yang lebih dikenali sebagai “Bong Bong”, di Istana Malacanang hari ini, pada permulaan lawatan rasmi dua hari beliau ke Filipina.

Setibanya di istana yang juga pejabat rasmi Presiden Marcos, Anwar yang memakai baju batik dan bersongkok diberikan sambutan permaidani merah oleh pemimpin Filipina itu.

Turut hadir isteri Perdana Menteri, Datin Seri Dr Wan Azizah Wan Ismail dan wanita pertama Filipina, Marie Louise Araneta Marcos.

Setelah lagu kebangsaan Malaysia Negaraku dan Filipina, Lupang Hinirang (Tanah Terpilih) dimainkan diikuti 19 das tembakan hormat, Anwar dengan diiringi Marcos memeriksa kawalan kehormatan yang dibarisi 165 angkatan tentera Filipina.

Perdana Menteri kemudiannya diperkenalkan kepada barisan anggota Kabinet Filipina.

Anwar diiringi Menteri Luar, Datuk Seri Dr Zambry Abdul Kadir; Menteri Dalam Negeri, Datuk Seri Saifuddin Nasution Ismail; Menteri Pembangunan Usahawan dan Koperasi Ewon Benedick dan Ketua Setiausaha Kementerian Luar, Datuk Seri Amran Mohamed Zin.

Kedua-dua pemimpin akan mengadakan mesyuarat dua hala bagi membincangkan pelbagai perkara melibatkan hal ehwal perhubungan kedua-dua negara, sebelum mengadakan sidang media bersama selepas mesyuarat berkenaan.

Malam ini, Marcos akan menjadi tuan rumah kepada Anwar dan delegasi Malaysia sempena majlis makan malam rasmi di Istana Malacanang.

Esok, Anwar dijangka melawat Universiti Filipina untuk menyampaikan syarahan umum bertajuk “30 Tahun Selepas Kebangkitan Asia: Pengajaran Strategik Buat Asean (“30 Years after Asia’s Renaissance: Strategic Takeaways for Asean”).

Beliau juga akan menerima anugerah ijazah Doktor Kehormat daripada senat universiti itu dan akan mengadakan pertemuan dengan rakyat Malaysia di Filipina.

Perdana Menteri dijangka berlepas pulang ke tanah air lewat petang Khamis. – BERNAMA


NUJM, MPI beri syor akta kawal wartawan diteliti semula

KUALA LUMPUR: Pelbagai pihak termasuk individu berkepentingan mahukan perubahan lanskap media negara ke arah lebih baik menerusi cadangan kerajaan merealisasikan penubuhan Majlis Media Malaysia (MMC).

Ia termasuk mengesyorkan cadangan termasuk beberapa akta yang mengawal atau mengongkong media perlu dikaji semula agar laporan berita lebih berani tanpa rasa takut dan bebas dari pengaruh politik.

Kesatuan Wartawan Kebangsaan Malaysia (NUJM) berharap dengan gerakan penubuhan MMC, Akta Hasutan 1948, Akta Komunikasi dan Multimedia 1998 dan Akta Rahsia Rasmi dapat diteliti dan dinilai semula.

Presidennya, Farah Marshita Abdul Patah berkata, NUJM berpendapat, sempena Hari Wartawan Nasional 2023 (HAWANA 2023), beberapa isu penting membabitkan kebajikan, kebebasan dan hak petugas media perlu dibincangkan.

Justeru, HAWANA 2023 kali ini diharap menjadi pemangkin kepada usaha merealisasikan penubuhan MMC yang sudah lama diperjuangkan.

“NUJM berharap liberalisasi terhadap beberapa akta sedia ada diharap akan dapat dilakukan antaranya meminda Akta Hasutan 1948, Akta Komunikasi dan Multimedia 1998 dan mengkaji semula Akta Rahsia Rasmi.

“Dengan melihat semula akta-akta berkenaan, ia diyakini mampu mengekang pengaruh politik daripada mengawal media dalam membuat pelaporan berita,” katanya menerusi hantaran di Facebook.

Senada dengan NUJM, Malaysia Press Institute (MPI) juga mahu Akta Rahsia Rasmi diteliti semula yang disifatkan peruntukan mengongkong selain Akta Mesin Cetak dan Penerbitan 1984.

MPI turut mencadangkan MMC meliputi media cetak, media elektronik (penyiaran) dan media internet.

MPI mengesyorkan keanggotaan MMC adalah dua pertiga pihak media (termasuk media kerajaan) manakala satu pertiga daripadanya tiada berkaitan media seperti ahli akademik, profesional dan orang ternama.

“Keanggotaan pihak media adalah terdiri daripada penerbit, editor dan wartawan.

“Oleh kerana negara ini mempunyai akhbar dalam pelbagai bahasa, perwakilan dalam majlis hendaklah mencerminkan keadaan ini. Kewartawanan internet atau siber juga akan diwakili,” demikian MPI menerusi laman sesawang rasminya.

MPI antara lain juga mencadangkan, MMC dipengerusikan oleh seorang hakim mahkamah persekutuan atau rayuan, sama ada sedang bertugas atau bersara.

Selain itu, MMC dibiayai oleh sumber negara iaitu Peruntukan Perbendaharaan dan badan media wajar menyumbang kepada majlis yang disalurkan melalui Parlimen.

Media sebelum ini melaporkan, Rang Undang-Undang (RUU) penubuhan MMC dijangka dibentangkan di Parlimen menjelang Mac tahun depan.

Menteri Komunikasi dan Digital, Fahmi Fadzil dilaporkan berkata, draf RUU MMC berada di peringkat perbincangan dalam kalangan organisasi media, syarikat berkaitan dan persatuan pengamal media.

Untuk rekod, Malaysia berjaya memperbaiki Indeks Kebebasan Media Dunia 2023 dengan berada di kedudukan tangga ke-73 berdasarkan laporan Reporters Without Borders (RSF), berbanding tangga ke-133 tahun lalu.

Author

Tun Puteh Wanti

View all posts

View all posts


Isteri TMJ luang masa santuni Bella

CYBERJAYA: Isteri Tunku Mahkota Johor, Che Puan Besar Khaleeda Bustamam hari ini menyantuni remaja Sindrom Down berusia 13 tahun dikenali Bella dalam satu majlis tertutup di Johor Bahru.

Menerusi hantaran di laman Facebook, Che Puan Besar Khaleeda berkongsi beberapa keping foto memaparkan suasana baginda meluangkan masa melawat Bella dan rakan-rakannya.

Baginda turut memaklumkan remaja itu yang sebelum ini menjadi mangsa dera dipindahkan ke Johor Bahru.

“Pada masa ini, adik Bella sudah dipindahkan ke Johor Bahru dan sedang menyesuaikan diri di tempat dan persekitaran yang baharu.

“Sekalung penghargaan dan terima kasih diucapkan kepada pihak yang terbabit dalam menjayakan perkara ini khususnya EXCO Wanita, Keluarga dan Masyarakat negeri, Khairin-Nisa Ismail; Kementerian Pembangunan Wanita, Keluarga dan Masyarakat, serta Jabatan Kebajikan Masyarakat Johor. Allah Berkati Johor,” titah baginda.

Untuk makluman, Che’ Puan Khaleeda merupakan antara individu lantang memperjuangkan kes penderaan kanak-kanak yang menimpa kanak-kanak istimewa seperti Bella yang dianiaya dan diabaikan ketika berada dalam jagaan pengasas Rumah Bonda, Siti Bainun.

Author

Diyana Rahip

View all posts

View all posts


Shahril Hamdan umum letak jawatan, desak Zahid Hamidi undur diri

CYBERJAYA: Bekas calon Barisan Nasional (BN) Parlimen Alor Gajah, Shahril Hamdan mengumumkan peletakan jawatan selaku Ketua Penerangan UMNO Malaysia.

Perkara itu diumumkan beliau menerusi hantaran di Facebook hari ini atas dasar semangat “collective responsibility” yang terpancar menerusi kekalahan BN pada Pilihan Raya Umum ke-15 kali ini.

Jelasnya, UMNO perlu mempertimbangkan langkah seterusnya dalam situasi tiada pihak mencapai angka 112 kerusi di Parlimen.

Justeru, beliau turut menyuarakan desakan supaya Presiden UMNO, Datuk Seri Ahmad Zahid Hamidi meletak jawatan dalam parti berkenaan.

“Saya sependapat dengan YAB Menteri Besar Johor (Onn Hafiz Ghazi) iaitu, tanpa mengurangkan hormat kepada beliau sebagai individu, saya berpandangan bahawa pemimpin nombor satu Presiden UMNO dan Pengerusi BN perlu memaparkan contoh dengan memimpin proses mengambil tanggungjawab kekalahan ini – berundur secara terhormat.

“Biar kepimpinan dan individu lain memimpin perbincangan membuat keputusan besar seterusnya untuk parti ini.

“Atas semangat “collective responsibility” itu, saya juga meletakkan jawatan selaku Ketua Penerangan UMNO Malaysia,” tulisnya.

Tambah Shahril, beliau amat menghargai peluang yang diberikan sebelum ini dan menyatakan dirinya masih kekal setia bersama UMNO meskipun kemenangan tidak berpihak pada mereka kali ini.

“Saya menghargai peluang yang telah diberikan dan tidak akan melupakannya. Cuma, ini soal maslahat yang jauh lebih besar.

“Seperti ramai yang lain, saya kekal setia bersama UMNO. Perjuangan parti belum selesai. This is not the end,” ujarnya.

Author

Diyana Rahip

View all posts

View all posts


Charles Santiago, DAP tidak hormat keputusan Agong – Penyelidik

KUALA LUMPUR: Penyelidik Kepentingan Awam, Muhammad Zaki Omar menyelar tindakan penyandang Parlimen Klang, Charles Santiago dari DAP yang dilihat mencabar keputusan Yang di-Pertuan Agong memperkenankan pembubaran Parlimen.

Jelas beliau, tindakan itu menunjukkan Santiago dan DAP tidak menghormati, perkenan Agong dalam melaksanakan Pilihan Raya Umum ke-15 (PRU15).

“Kami di pihak penyelidik kepentingan awam melihat Charles berniat untuk mencabar perkenan Baginda.

“Agong pastinya telah banyak melakukan pertimbangan, telah merujuk banyak pihak, mengapa baginda berkenan untuk melaksanakan PRU sebelum berakhir November tahun ini.

“Kita melihat perlunya kerajaan yang stabil dan kuat ketika wabak dan bencana melanda negara dan kita perlu ambil iktibar daripada banjir yang berlaku akhir 2021.

“Akhirnya memaksa NGO turun membantu rakyat ketika kerajaan lambat dan bercelaru dalam membuat keputusan di saat genting,” katanya kepada MEDIA VARIASI.

Beliau mengulas tindakan Santiago menfailkan saman pemula terhadap Datuk Seri Ismail Sabri Yaakob, Kerajaan Malaysia dan Suruhanjaya Pilihan Raya Malaysia (SPR) susulan pembubaran Parlimen yang dibuat Perdana Menteri Isnin lalu.

Saman pemula itu difailkan di Mahkamah Tinggi Kuala Lumpur semalam, bertujuan menghalang SPR daripada menjalankan PRU15.

Charles menuntut supaya satu deklarasi bahawa kuasa yang terletak pada Yang di-Pertuan Agong mengikut Perkara 55(2), Perlembagaan Persekutuan hanya boleh dilaksanakan mengikut Perkara 40(1) dan (1A).

Perkara 55(2) membabitkan Yang di-Pertuan Agong boleh memprorog atau membubarkan Parlimen.

Dalam pada itu, Zaki berpandangan oleh kerana Charles tidak boleh mencabar Agong secara langsung, maka menjadikan PM dan SPR sebagai alasan untuk disasarkan saman pemula.

“Pada kami, daripada konsep “Separation of power; executive, legislative and judiciary” saman pemula ini sebenarnya tidak masuk akal dan tidak perlu dilayan.

“Tidak wajar untuk diteruskanpun, sewajarnya ditolak, kita perlu kerajaan kuat dan stabil pada waktu ini ketika berkemungkinan berhadapan dengan satu situasi genting dan membebankan pada masa terdekat.

“Perkara ini diingatkan pakar bencana mungkin akan berlaku pada penghujung tahun dan mungkin lebih teruk dan getir.

“Macam mana kita nak luluskan bantuan kalau kerajaan masih bercelaru dari segi buat keputusan dan banyaknya perpecahan khususnya dari PN dalam kerajaan.

“Jika PRU ditangguhkan sehingga ke tahun hadapan, sebenarnya ia tidak membantu rakyat dan menjadikan kerajaan sedia ada  bercelaru, berpecah dan semakin lemah serta tidak berkesan dalam membantu rakyat.

“Jika ada mana-mana parti tidak bersedia untuk terlibat dalam PRU, itu menandakan kita mempunyai kerajaan tidak kuat, tidak stabil ketika ini.

“Adakah rakyat terpaksa menanggung tempoh tiga bulan akan datang dalam keadaan berdepan situasi sukar?” soalnya.

Author

Tun Puteh Wanti

View all posts

View all posts


Syed Ibrahim bantu halang perobohan tapak niaga di Puchong Permai

SUBANG JAYA: Calon BN Parlimen Puchong, Datuk Seri Syed Ibrahim Kader berjaya menghalang daripada tapak niaga di bulatan Puchong Permai dirobohkan Majlis Bandaraya Subang Jaya (MBSJ).

Tindakan beliau itu adalah salah satu usahanya membantu peniaga-peniaga di situ yang telah meluahkan kegusaran mereka berkenaan MBSJ akan merobohkan kedai mereka.

Syed Ibrahim telah pergi ke Bangunan MBSJ pagi tadi untuk berbincang dengan pihak MBSJ dan meminta supaya ditangguhkan perobohan tapak niaga di situ.

“Ada satu masalah di dataran Puchong Permai. Hari itu, MBSJ sudah memberi notis untuk merobohkan satu baris kedai, jadi sepatutnya hari ini kedai-kedai ini sudah dirobohkan.

“Jadi, tadi kita dapat berbincang dan selesaikannya, dapat ditangguhkan, mereka tidak merobohkan tapak niaga itu hari ini, ditangguhkan ke satu masa yang lain,” kata Syed Ibrahim selepas berbincang dengan MBSJ pada Rabu pagi.

Walaupun MBSJ menangguhkan perobohan tapak niaga itu, namun setakat ini mereka tidak menjamin sebarang kepastian berhubung keputusan perobohan tapak itu

Menurut Syed Ibrahim, masih ada lagi ruang untuk berunding perkara tersebut dengan MBSJ dan pihak beliau akan mencari jalan untuk mengatasinya dan alternatif yang boleh diguna pakai oleh peniaga.

Syed Ibrahim meminta penangguhan perobohan itu kerana tidak sampai hati membiarkan nasib peniaga-peniaga di situ tertindas tanpa pembelaan di samping mereka mempunyai keluarga untuk dijaga dan disara.

Author

Faridah Amiratul

View all posts

View all posts


Kylian Mbappe atasi Antoine Griezmann sebagai ketua pasukan baharu Perancis

PENYERANG muda Perancis, Kylian Mbappe, 25, secara rasmi dinamakan sebagai kapten baharu pasukan kebangsaan lelaki Perancis.

Bintang Paris Saint-Germain (PSG) itu menggantikan penjaga gol berpengalaman Hugo Lloris, selepas pemain itu mengumumkan persaraan daripada bola sepak antarabangsa selepas Piala Dunia di Qatar.

Jurulatih Perancis, Didier Deschamps merupakan individu yang bertanggungjawab memutuskan bahawa Mbappe adalah orang yang tepat untuk menggantikan tugas Lloris selaku ketua pasukan Perancis.

Satu kenyataan ringkas oleh Persatuan Bola Sepak Perancis pada Selasa memaklumkan, “Didier Deschamps telah menamakan Kylian Mbappe sebagai kapten baharu Les Bleus.”

Pemilihan Mbappe sebagai ketua pasukan baharu Perancis itu tepat kerana dia merupakan MVP pasukan Perancis di Qatar 2022.

Author

Muhammad Nor Fadzly Mahat

View all posts

View all posts


MFL, FAM perlu siasat secara telus insiden kekecohan di Kota Bharu – Kelate.Net

KOTA BHARU: Liga Bola Sepak Malaysia (MFL) dan Persatuan Bola Sepak Malaysia (FAM) perlu menjalankan siasatan secara telus serta adil insiden kekecohan antara penyokong Kelantan FC dengan Perak FC pada aksi Liga Premier di Stadium Sultan Muhammad IV, semalam.

Presiden Kelab Penyokong Siber Bola Sepak Kelantan (Kelate.Net) Mohd Nurul Mohd Yusoh berkata siasatan mestilah berpandukan laporan penuh daripada pegawai perlawanan semasa aksi antara The Red Warriors dengan The Bos Gaurus berlangsung.

“MFL dan FAM perlu mendapatkan laporan penuh daripada pihak tuan rumah serta pelawat untuk mengetahui punca tercetusnya insiden tersebut sebelum membuat sebarang keputusan bagi menjaga keharmonian sukan bola sepak negara,” katanya dalam satu kenyataan di sini hari ini.

Mengulas lanjut, Mohd Norul berkata pihaknya kesal dengan insiden itu kerana tidak memberikan sebarang keuntungan, sebaliknya memberi imej buruk kepada sukan bola sepak di Malaysia selain merosakkan harta benda atau mendatangkan kecederaan.

“Budaya tersebut jelas bercanggah dengan tata tusila dan gaya hidup rakyat Malaysia yang penuh dengan tertib,” katanya.

Perlawanan yang menyaksikan Kelantan FC tewas 1-2 kepada Perak dicemari dengan insiden kekecohan melibatkan penyokong kedua-dua pasukan.

Ketua Polis Daerah Kota Bharu ACP Mohd Rosdi Daud berkata kekecohan dipercayai berpunca daripada provokasi antara penyokong, namun tiada pergaduhan dan kecederaan dilaporkan. – BERNAMA